qundao/data-zh-poetry huggingface dataset:
游武夷登一览亭
作者：林佶
朝代：清

吾闻武夷山，乃是升真元化之洞天。中间溪流有九曲，三十六峰峭折相排联。我家去山七百里，攸然神往已十年。虽未扶藜临涧谷，早有清梦来腾骞。今冬适经双溪口，舟子西指思回船。兴高踊跃决探胜，四日径到仙宫前。凌晨登筏溯霜濑，山容面面堪沿缘。幔亭峨峨耸云际，玉女秀出清而妍。虹桥千载驾陡削，接笋一线梯钩连。嫣然花竹藏别坞，小九曲内宜安禅。隐屏精舍昔讲学，窅且奥处罗群贤。雍雍弦诵倡棹曲，会心微妙超言诠。盘游六曲望不极，有亭天半凭空悬。虚无缥缈径欲断，猿鸟绝迹惟云烟。舍舟轻身陟危磴，听彻水乐鸣溅溅。仙船天路落不落，谁弄狡狯疑彭篯。险艰历尽到奇绝，天游古观山之巅。亭称一览小闽越，抉眦远睇无涯边。此时不知此身在何处，便思脱遗人世同飞仙。丹山碧水如此胜，恨不早拍洪厓肩。会当买山傍云壑，尽载群籍来摩编。山灵爱山亦爱我，定应招我弃官赋就《归来篇》。
甘泉宫瓦歌
作者：林佶
朝代：清

甘泉汉宫遗古瓦，何年弃掷荒陇下。泥沙埋没风雨剥，谁人物色求诸野。阿兄游宦西入秦，嗜奇好古搜沉沦。西京文字传绝少，何意长生四字完形神。周围一尺有二寸，水清翡翠光鲜新。非篆非隶含古意，不雕不琢归元淳。欧阳《集古》见未到，刘攽博雅谁探真。二千馀年复宝重，转忆飞廉太乙俱成尘。当涂铜雀非侪偶，历十四朝真可久。宝器逾晦逾光明，肯让漳河片瓦传不朽。
一剪梅·夏闺
作者：林修竹
朝代：清
体裁：词

罗扇风微水藻香。半亩池塘。四月风光。携来水果祗为郎。清淡梳妆。轻薄衣裳。燕子双栖玳瑁梁。绿满垂杨。红遍海棠。碧纱窗下晚犹凉。梦赴高唐。睡稳鸳鸯。
丑奴儿·忆申风荪四川
作者：林修竹
朝代：清
体裁：词

寄怀西蜀春光好，工部唱酬。司马风流。极目元龙百尺楼。十年空自想丰采，南运河舟。万寿山头。何日与君再共游。
丑奴儿·秋月秋雨
作者：林修竹
朝代：清
体裁：词

青天万里彩云薄，露白星稀。夜静眠迟。秋月娟娟系我思。梧桐淅沥芭蕉滴，剪烛吟诗。把酒填词。偏爱清秋夜雨时。
东风第一枝·菊花，用张仲举原韵
作者：林修竹
朝代：清
体裁：词

瘦极西风，寒随北雁，清樽莫负秋约。素姿不比春花，冷艳妒先梅萼。晚来三径，已无燕子杏花掠。好伴同、孤傲青松，天半邀来云鹤。风冷冷、秋高云薄。影澹澹、柴桑村落。最宜处士人家，点缀墙根屋角。金英玉蕊，那喜近、画楼珠箔。渊明赏菊到东篱，羞拟逊梅东阁。
临江仙·夏景
作者：林修竹
朝代：清
体裁：词

薄云侵人添逸兴，摘来红杏朱樱。玻璃盘里加春冰。清凉生肺腑，为我唤卿卿。不卷晶帘照素影，罗衣半臂纱轻。同欢饮酒喜微酲。为卿消烦热，电扇试新型。
人月圆·即事
作者：林修竹
朝代：清
体裁：词

池塘半亩新荷小，梦稳日方长。藤床竹枕，心平气爽，初夏风光。青春何处，年华如逝，无限思量。寄怀只在，风花雪月，恕我清狂。
仲秋前一日奉到四友幼稚园诸先生和章秋节无俚得律诗二首即以代答·其一
作者：林修竹
朝代：清
体裁：七言律诗

万里清光冷画楼，不堪回首故山丘。当年大庠归何处，此日高材感旧游。咏絮才华凌谢女，簪花楷笔越时流。随缘已老吟情减，愧对琼章说唱酬。
仲秋前一日奉到四友幼稚园诸先生和章秋节无俚得律诗二首即以代答·其二
作者：林修竹
朝代：清
体裁：七言律诗

新诗六首写簪花，深佩通才女作家。轻展瑶章惊彩笔，好将明月比清华。中西兼优方为贵，艰苦耐劳志足夸。怪底园中光灿烂，文星今日蔚云霞。
减字木兰花·初夏
作者：林修竹
朝代：清
体裁：词

困人天气。枕上花香薰茉莉。睡起迷离。袅袅余情最耐思。春归何处。小立闲阶人不语。开遍蔷薇。空见帘前燕子飞。
凤凰台上忆吹箫·和漱玉词，用原韵
作者：林修竹
朝代：清
体裁：词

南浦送君，河梁携手，时时忆在心头。任庭花似火，新月如钩。祇恹恹无聊赖，怅惆处、何日是休。腰围减、春日分袂，又到新秋。堪羞。年华辜负，可爱的青春，一去难留。每月明人静，独上高楼。惟有楼头燕子，应怜我、尽日凝眸。望不尽、星隔河汉，柳牵离愁。
千秋岁·西河鼓姬马增芬适人年余矣。今日聆其唱盘，犹令人流连不置
作者：林修竹
朝代：清
体裁：词

绕梁三日。百啭黄莺呖。塔玲珑，至今忆。天风飘清响，轻脆娇如滴。声儿媚，悠扬宛转荡心臆。一别太容易，鼓场今异昔。花有主，觅良匹。曲终人已失，江上数峰碧。归去疾，中原再到空叹息。
南乡子·小园
作者：林修竹
朝代：清
体裁：词

墙外柳含烟。旖旎风光绝可怜。开辟新畦才完了，小园。花蔬趁栽谷雨前。绿草已如毡。女伴寻芳喜并肩。春色满园关不住，鞦韆。轻送玉容人上天。
南歌子·遣怀
作者：林修竹
朝代：清
体裁：词

嫩绿舒新柳，娇红上海棠。画堂春暖惜流芳。料理白香词谱作闲忙。
南歌子·闺情，双调。拟六一居士
作者：林修竹
朝代：清
体裁：词

雪地惊鸿影，冰盘见鹭姿。刀鞋踉跄喜相支。爱道与郎比翼试双飞。不惜身全裸，祇穿水泳衣。美人鱼在沼中戏。但愿与郎比目永不离。
南浦·雪天怀人
作者：林修竹
朝代：清
体裁：词

炉火未全温，梦醒时、寒窗正乏情绪。雪意又酝酿，栏干外、到处飞花飘絮。白银世界，满装成、玉楼琼树。远峦遥浦。更粉染铅渲，一望无阻。追思往日豪情，记蹇策寒亭，冰踏河浒。冒雪路驰驱，奚囊里、多少坝桥诗句。寒江今日，问谁犹在垂纶处。缅怀旧雨。宜乘夜泛舟，去谈心素。
卜算子·春日
作者：林修竹
朝代：清
体裁：词

微雨湿春衫，小鸟鸣春树。芳草天涯人未归，消息知何处。无计慰相思，闲庭空延伫。门外花阴接柳阴，梦断江南路。
卜算子·读朱竹垞江湖载酒集与陈其年湖海楼集
作者：林修竹
朝代：清
体裁：词

载酒赏江湖，开帙翻湖海。清代词家数二君，读罢称心快。巨子号朱陈，凌厉生光采。当日风流近尚存，剩有名词在。
双双燕·七夕
作者：林修竹
朝代：清
体裁：词

夜凉似水，正银汉无尘，鹊桥竞渡。一年阔别，妾在织锦机上，郎在牧牛河渚。两怅惘、向谁细诉。今宵握手言欢，莫把佳期辜负。堪诅。更添凄楚。刚双宿双飞，稍伸鸳羽。晓鸡更唱，奈促早寻归路。纵人间无此苦。这恨海、情天莫补。愁损翠黛双蛾，挥泪临歧如雨。
喜迁莺·初雪
作者：林修竹
朝代：清
体裁：词

晚来欲雪。喜窗掩室静，神怡心悦。瓶菊犹艳，兽炉刚火，独坐深思清绝。归隐世情益淡，开卷前贤如接。会心处、是孤山梅放，坝桥风冽。时节。冬令至、密布彤云，河上冰初结。万山凋黄，六出飘白，撒满山峦层叠。谢女因风咏絮，逸少时晴书帖。对琼玉，且追怀风雅，前朝人物。
声声慢·喜雨
作者：林修竹
朝代：清
体裁：词

米家山水。烟雨楼台，濛濛一望无际。终日淋漓，浑似夏梅天气。几株院中花木，一任他、展碧恣翠。点滴滴，正模糊，千万树水云里。夏雨连番堪喜。活水长，肥稻粱繁鲔绿鲤。兆庆丰年，神福佑农人畀。嘉禾尽含生意。郁青葱、展望千里。今日始，颂太平、声满大地。
多丽·大明湖，用张仲举原韵
作者：林修竹
朝代：清
体裁：词

佛山青。齐烟九点渺冥。正城头、云鬟耸翠，层峦列似围屏。漾春波、柳间歌鸟，赏秋景、水上飞萤。登高望远，抚今思昔，何堪回首忆飘零。自李杜、把酒清樽，醉后何日醒。空留得、明湖胜地，历下古亭。待画舫、清歌游宴，直如潇洒西泠。荷花翻、碧摇翡翠，菰蒲绿、红上蜻蜓。名士唱和，骚人吟咏，渔洋秋柳最动听。溯历代、祠堂忠迹，胆肝照日星。足欣赏、一城山色，十顷湖汀。
天仙子·夏夜马路所见
作者：林修竹
朝代：清
体裁：词

白革素罗换季令。鸳侣莺俦姿娉婷。夏来何处最销魂，月光净。清宵冷。马路风情滋味永。挽臂抱腰分外劲。缓步深宵姿势挺。私言密语不畏人，新两性。增奋兴。对对街头翩俪影。
夺锦标·民国十四年黄水滔天，沿河报险。余任山东三游河务总局局长，冒雨登船巡视河上，但见水天一色，水几平堤，四无人迹，险象纷呈，真奇观也
作者：林修竹
朝代：清
体裁：词

陕电飞来，全河告急，浩浩荡荡无际。入海狂涛怒浪，汹涌排山，奔腾如矢。工兵咸出动，早严防、日无停晷。唯鲁河、地处下游，抢险尤须拚死。谁念从公忠职。黄水滔天，独上红船巡视。况又暴风霪雨。水几岸平，浪将堤毁，孤舟天已黑。冀涛声、吼更加厉。两河岸、秸埽如林，一任溜狂洪恣。
好事近·春寒
作者：林修竹
朝代：清
体裁：词

我欲问东皇，桃李满园争艳。已到花开天暖，又被寒风赚。悔将玉臂换春衫，凛冽苦无厌。满地残英点点，谁把风姨勘。
如梦令 其一 春情
作者：林修竹
朝代：清
体裁：词

睡起深闺慵绣。闲蹙春山眉皱。花气正撩人，难寄相思红豆。依旧。依旧。月上黄昏时候。
如梦令 其二 春情
作者：林修竹
朝代：清
体裁：词

春色满园红杏。杨柳天涯路梗。楼上不胜情，正是春慵光景。花影。花影。寂寂月明人静。
小重山·凤仙花
作者：林修竹
朝代：清
体裁：词

小院凤仙次第开。迎秋舒粉蕊，惬幽怀。丽人不惜踏凤鞋。怜娇艳，素手摘花来。韵事费疑猜。纤纤葱十指，细磨揩。娇红不比晕桃腮。同珍重，银甲染妆台。
庆春泽·秋夜有感
作者：林修竹
朝代：清
体裁：词

月色如银，天凉似水，凭栏万里清秋。莫负良宵，放怀独豁双眸。游丝不系年光住，兴来还须酒浇愁。最难侔。吟赏庾楼，赋作坡舟。伤心千古漫回首，嗟离离大地，莽莽神州。到处狼烟，不知何日是休。多情惟有今宵月，清辉犹向故人流。莫怅惆。垂钓烟波，天地闲鸥。
御街行·闻向子仲坚新自沪归，欣然有作
作者：林修竹
朝代：清
体裁：词

迦陵南去风流歇。每想望、空悲切。春申小别喜归来，明月几番盈缺。去时杨柳，柔丝袅袅，今日浓阴接。漫游湖海襟怀豁。载美酒、赏风月。长江景物尽流连，真个天空海阔。新词拈得，新诗吟到，笔意应清绝。
忆故人·忆申凤荪兄成都
作者：林修竹
朝代：清
体裁：词

炮火连天满中原，生意尽，心灰懒。故人西蜀隔河山，音断天涯远。空对花开花散。望将穿、模糊泪眼。大江溯去，巫峡尽时，浣花别院。
忆江南 其一 济南杂忆
作者：林修竹
朝代：清
体裁：词

济南好，昔日我曾经。万里黄河萦北郭，齐烟九点列如屏。一望佛山青。
忆江南 其七 济南杂忆
作者：林修竹
朝代：清
体裁：词

济南好，文诚忆丁公。十四经刊崇朴学，堂开尚志整文风。一代想儒宗。
忆江南 其三 济南杂忆
作者：林修竹
朝代：清
体裁：词

济南好，潇洒大明湖。四面荷花三面柳，一城山色半城蒲。云水总模糊。
忆江南 其九 济南杂忆
作者：林修竹
朝代：清
体裁：词

济南好，伟略想效公。力挽狂澜拒北伐，枪炮声里杜河工。慷慨是英雄。
忆江南 其二 济南杂忆
作者：林修竹
朝代：清
体裁：词

济南好，秀色满华山。十里稻花开水面，芙蓉天上露云鬟。相对意闲闲。
忆江南 其五 济南杂忆
作者：林修竹
朝代：清
体裁：词

济南好，历下水中亭。七十二泉清澈底，游船如织画中停。风景逼西泠。
忆江南 其八 济南杂忆
作者：林修竹
朝代：清
体裁：词

济南好，勤果记张公。一代治河成伟绩，千秋俎豆祭祀隆。遗爱在山东。
忆江南 其六 济南杂忆
作者：林修竹
朝代：清
体裁：词

济南好，忠烈铁公祠。燕啄皇孙臣子恨，城门一击总嫌迟。碧血写英姿。
忆江南 其十 济南杂忆
作者：林修竹
朝代：清
体裁：词

济南好，趵突起飞泉。三月桃花溪水活，庙中吕祖袅清烟。坐久境如仙。
忆江南 其四 济南杂忆
作者：林修竹
朝代：清
体裁：词

济南好，名士古来多。曾巩文章鸣历下，并时李杜寄清歌。唐宋尽包罗。
忆王孙·久别
作者：林修竹
朝代：清
体裁：词

不堪回首忆绮文。轻暖薄寒寂寞春。柳色青青起陌尘。曲江滨。芳草天涯空断魂。
忆王孙·忆旧
作者：林修竹
朝代：清
体裁：词

去年此日数驿程。扶病匆匆到玉京。无限凄凉无限情。杜鹃声。回首天津不忍听。
忆秦娥·去年赴京，此时正白丁香盛开，到处奇香扑人，回忆有作
作者：林修竹
朝代：清
体裁：词

香馥馥。长安到处花如簇。花如簇。万枝雪白，一天云绿。去年今日游京国。素萼万朵开琼玉。开琼玉。清芳扑鼻，丁香无数。
忆秦娥·闺思
作者：林修竹
朝代：清
体裁：词

音尘绝。窗前新见蛾眉月。蛾眉月。窥人孤独，一庭香雪。几年容易河梁别。心思千万凭谁说。凭谁说。朝朝暮暮，愁肠百结。
念奴娇·中秋
作者：林修竹
朝代：清
体裁：词

广寒宫殿，看今夕、桂魄婵娟都胜。冷露无声天似水，深碧琉瓈万顷。世界三千，琼楼十二，照遍嫦娥影。良宵赏玩，吟咏更添清兴。遥想唐代玄宗，中秋踏月，曾游清虚境。仙女骖鸾飞桂下，妙舞清歌动听。忆曲归来，霓裳暗谱，记异至今省。月宫何处，取来疑有途径。
惜分飞·饯春
作者：林修竹
朝代：清
体裁：词

底事春深知几许。恁奈匆匆别去。花落莺无语。小园况又风兼雨。绿树成阴空相觑。何处寻春去路。寂寞无情绪。别春更比伤春苦。
感皇恩·有感
作者：林修竹
朝代：清
体裁：词

重踏燕京尘，十年阔别。人物衣冠顿消歇。亭园依旧，满地花飞似雪。不堪回首处，故宫阙。三海荒凉，九城凄绝。万里江山剩明月。龟年南去，天宝事凭谁说。当时行仓卒，北宁辙。
换巢鸾凤·仿史梅溪闺情，并步原韵
作者：林修竹
朝代：清
体裁：词

杏艳桃娇。正月明花坞，柳覆蓝桥。汉皋留玉佩，仙女恋文箫。盈盈十五小蛮腰。彩鸾下嫁，有魂也消。佳期到。灵犀一点两心照。垂髫。姿窈窕。明月今宵，居然投怀抱。吻接樱红，鬘拖云绿，一夜春融芳草。夫婿王昌忒风流，凤俦鸳侣宜偕老。贪欢娱，恨东方、不觉天晓。
捣练子·新燕
作者：林修竹
朝代：清
体裁：词

闺阁静，小园空。杨柳楼台杨柳风。檐外飞来双燕子，如梭似剪任西东。
摊破浣沙溪·吊屈原
作者：林修竹
朝代：清
体裁：词

粽叶榴花角黍香。龙舟五月赛端阳。屈子空怀千古恨，汨罗江。信谗弃忠成孤往，行吟披发下大荒。幽怨千年流不尽，吊沅湘。
摸鱼儿·锡三兄寿筵席上得闻仲坚虽赋弓招，无心出岫，不久返津，喜而有作
作者：林修竹
朝代：清
体裁：词

别多时、一篙南去，海长天阔人远。垂杨深处东风软。又值微寒轻暖。春已晚。日日盼。归来未卜几时返。酒侣诗伴。任秋水望穿，天涯盼断，不见北飞燕。喜无限。佳讯来时委宛。申江消息刚转。知君不把浮名恋。私事毕便言旋。快相见。欣且忭。接风预备同人宴。斟低酌浅。好剪烛西窗，重叙旧雨，新句唱酬满。
春风袅娜·上元
作者：林修竹
朝代：清
体裁：词

记幼时元夜，歌舞太平。灯节闹，月光晶。火蛾儿蹙着，绿男红女，锦团花艳，霞蔚云蒸。鼓乐喧阗，游人如织，夹路银花灿若星。一曲紫绢催薄醉，六街绛蜡试新声。谁料卅年一梦，憔悴殆尽，民间无复旧时情。封蝶翅，困狮鸣。谁家抛盏，何处吹笙。午夜晴烟，鳌山灯火，玉鞭指处，总不分明。风光非昔，叹传柑佳会，近年换做，万里刀兵。
昭君怨·伤春
作者：林修竹
朝代：清
体裁：词

前约丁宁记否。眼见绿肥红瘦。憔悴失芳时。误佳期。归去春光容易。只管栏干闲倚。风雨不堪愁。恨悠悠。
昼夜乐·新秋
作者：林修竹
朝代：清
体裁：词

翠楼今夜讶新爽。凉意味、侵罗帐。何期一雨经过，变作初秋模样。荷沼莲池活水涨。小阁外、碧柳轻飏。睡稳梦方长，四壁虫声响。梦中睡起添怀想。忆远人、恁情况。秋风来自君边，到否寒衣正望。孤枕单衾倍悽惘。蒹葭苍、令人神往。寂寞无情绪，触景更惆怅。
暗香·晚香玉，即夜来香
作者：林修竹
朝代：清
体裁：词

夜侵凉月。被万株玉葩，映来通白。拂水着烟，轻袅风枝送香雪。三十年前往事，曾记在、丰台驿站，见小玉、袅袅婷婷，带露手亲摘。艳绝。恁时节。又绣阁闺楼，夜来流媚，晚香偷泄。襟上枕旁倍亲切。茉莉逊他素洁，比栀子、更为芳冽。助夜兴，沈醉里、引人欣悦。
更漏子·赏春
作者：林修竹
朝代：清
体裁：词

柳青青，华灼灼。春满江南一角。寒食节，卖饧天。惜花人不眠。春光好。蝶蜂闹。春日赏花应起早。莺语啭，鸟声喧。庭前开牡丹。
望海潮
作者：林修竹
朝代：清
体裁：词

豫鲁战酣，李黄河决，山东内患外忧。两岸匪凭，三游盗踞，人民生命蚁蝼。到处起戈矛。况库贫如洗，财尽难搜。工伤铜瓦，何人冒险保金瓯。一心力挽狂流。任万难环境，不杜不休。八县丁漕，代工代料，筹来独展奇谋。河上英名留。看官民一体，工作同仇。平成底绩，滔天洪水截沙邱。
柳梢青·拟少游
作者：林修竹
朝代：清
体裁：词

芳草天涯。思妇楼上，柳袅烟斜。多事春风，多情夫婿，应早还家。关山万里风沙。梦醒处、残阳暮鸦。易老红颜，封侯何日，辜负年华。
柳梢青·拟竹垞
作者：林修竹
朝代：清
体裁：词

并肩私话。前时曾记，花前月下。蝶舞蜂狂，鸟语花香，一春今乍。一双秋水盈盈，尽料理、酒余妆罢。影院流连，舞场陶醉，恁消今夜。
桂枝香·民国二十九年九月，德国进攻伦敦，飞机数千架不分昼夜，继续轰炸，全市精华焚毁殆尽。真千古未有之奇劫也
作者：林修竹
朝代：清
体裁：词

登临极目，正舰炸海翻，人轰天破。曩说德攻伦敦，今成真个。从来三岛环球霸，狮子王、竟被封锁。雄与雄角，强与强遇，天飞奇祸。念自昔、文明种族，制造尚新奇，相互传播。今日清君入瓮，法将亲坐。飞机万架炸都市，遍天空、到处飞火。人间阿鼻，同归于尽，此何因果。
桃源忆故人·本事
作者：林修竹
朝代：清
体裁：词

爱人病榻隔河汉。日夜愁思千万。急渡重洋海岸。来侍郎餐饭。无端喜见飞来燕。镇日床前相伴。不尽闲谈清玩。闷唱声声慢。
比邻四友幼稚园洪水刚消即行开学喜而有作
作者：林修竹
朝代：清
体裁：七言绝句

爹娘望子早成龙，娇小幼娃送此中。一受熏陶融大化，兰芽芝草蔼春风。
水调歌头·喜彩云十年前在大连不过一髫齿雏伶，随其姐喜彩莲来津演剧，居然名伶压轴。年华似水，不胜感叹
作者：林修竹
朝代：清
体裁：词

碧玉喜娇小，么凤恰双鬟。大连湾上曾见，忘记是何年。世事沧桑转眼，人事天渊变换，此豸竟娟娟。别后几寒暑，响遏碧云端。唱做细，眉目秀，影珊珊。抑扬顿挫，敢是阿莲口亲传。今日津沽初到，姊妹连翩伴演，佳奏万人传。不胜成今昔，为我记涛笺。
水龙吟·二次世界大战
作者：林修竹
朝代：清
体裁：词

金风飒爽战方酣，飞机轰炸全球遍。名城古迹，铜墙铁壁，霎时糜烂。纵今天险，翼来飞渡，弹抛花散。任三军死决，千舰锁闭，浑不见，颓风转。应是沙虫人劫，破天荒、狂澜莫挽。东亚火起，西欧焰吐，又将美卷。白黄粽黑，死亡枕藉，谁能倖免。葩同归于尽，平和神、愈祷愈以远。
永遇乐·冬日感怀
作者：林修竹
朝代：清
体裁：词

雁落前汀，乌啼古木，风冽霜重。秋月高华，春花婥约，回首渐成梦。几枝岭上，红梅初放，又在暗香偷送。太容易、一年不觉，已然地寒天冻。填词觅句，扬芬摛藻，北宋更追南宋。檀板轻敲，小红低唱，閒试梅花弄。万千情绪，几多幽怨，都付笛龙箫凤。空剩得、斜阳故国，望风悲恸。
沁园春·润丞省长以所画山水长幅见赠，感以致谢
作者：林修竹
朝代：清
体裁：词

我慕先生，淡泊为怀，管乐比肩。想决胜千里，运筹帷幄，陆大长校，东鲁建藩。河杜宫家，权收胶澳，早有荣名天下传。功成后，更急流勇退，烛在机先。中年。笑傲湖山。精六法、南宗追董源。看明窗净几，浅渲浓染，青山红树，叠嶂层峦。世事浑忘，愁来不管，名士风流凌昔贤。今何幸，承君挥翰，赐我云烟。
河传·偶见
作者：林修竹
朝代：清
体裁：词

狼眉鼠眼。尽团团围着，簪斜鬓乱。宝局密闻，不识谁家公馆。论输赢，动千万。更推牌九赌风变。红女绿男，叫喊素来惯。一点相差，输却金钱无限。坑煞人，谁去管。
洞仙歌·天津消夏
作者：林修竹
朝代：清
体裁：词

红楼栉比，屋稠人烟密。七二津沽近咫尺。看北连渤海，南接青齐，堪欣赏、华北繁华无匹。可怜当盛暑，炎热蒸人，浃背汗流宛如滴。何处觅清凉，屋顶花园，高百尺、夜游最适。讶蓦地、两腋觉风生，早溽暑潜消，爽透胸臆。
浣溪纱
作者：林修竹
朝代：清
体裁：词

莱子娱亲舞彩裳。庭前孙女斗新妆。相偕祝寿到华堂。知足人生须常乐，百年应自惜流芳。陶然且共醉霞觞。
浣溪纱·民国廿九年三月十二日为余五十晋七初度，偶成
作者：林修竹
朝代：清
体裁：词

华发初添五七翁。每逢生日百花秾。今年依旧笑春风。难得客来身正爽，车如流水气如虹。登堂宾主乐融融。
浪淘沙·感叹
作者：林修竹
朝代：清
体裁：词

慷慨起悲歌。荆棘铜驼。又谁整破碎山河。往日太平何日见，处处风波。万众祷平和。盼息干戈。可怜生意已无多。逝水流年春去也，恁逐愁魔。
清平乐·闺思
作者：林修竹
朝代：清
体裁：词

春深几许。花满丁香树。万缕柔情无处诉。又恐被流莺妒。韶光恣意流连。楼前柳色缠绵。沈醉东风小院，闲庭静挂鞦韆。
渔家傲·和润公感怀，步原韵
作者：林修竹
朝代：清
体裁：词

满目荒凉风景改。余生剩有眉须在。大好河山真可爱。钱难买。空教杯酒浇心块。欲觅仙源逃世外。全球殊少清凉界。敢作寻常儿女态。长叹慨。闲愁万种深如海。
渔家傲·本事
作者：林修竹
朝代：清
体裁：词

一叶扁舟酬素志。泛家藉作桃源避。渔父钓徒同一醉。无顾忌。披蓑惯在芦花睡。不尽临江怀古意。富春山上子陵寺。兴到垂纶联一试。余空翠。半篙烟雨斜风吹。
满庭芳·夏雨
作者：林修竹
朝代：清
体裁：词

山色空濛，岭云腾突，盛夏骤疑清秋。四围林木，青翠碧如油。正炎午、绿野平畴。看山雨，欲来还未，风满枕江楼。倾盆瞬息至，走泉飞瀑，沟满河流。渐千山出浴，万花低头。水墨天然图画，虎儿笔、一幅全收。凉滋味，今宵省得，稳睡可无忧。
潇湘夜雨·夏夜
作者：林修竹
朝代：清
体裁：词

纨扇摇风，湘簟铺水，楼前绿柳池塘。夜深时送藕花香。身快爽、兰汤新浴，灯扑灭、刚罢晚妆。宜人处、冰肌玉骨，遍体清凉。暑销午夜，汗消玉臂，竹枕方床。盛夏浑忘却，六月时光。河汉渺、月华高洁，音乐袅、无线悠扬。冰盘里、沈瓜浮李，凉味耐思量。
点绛唇·春雨
作者：林修竹
朝代：清
体裁：词

七二津沽，半春无雨空愁恼。喜听楼小。一夜浓如膏。绿满平畴，活水添池沼。丰年兆。犊牵耕早。郊外闲人少。
烛影摇红·朝霞
作者：林修竹
朝代：清
体裁：词

朝气清新，星疏月黑天将晓。万家沈寂睡方酣，唯我振衣早。独上平台远眺，怪东方、缘何火耀。仰视天半，十里红云，朱霞万道。赤壁映成，万山疑是周郎烧。几家红粉脸轻匀，又似炬高照。可是群仙欢宴，朱颜光曜。长天一色，孤鹜齐飞，有人啸傲。
玉楼春·春日
作者：林修竹
朝代：清
体裁：词

避秦久在桃源住。洞口迷离那识路。一帘细雨近花朝，半亩閒庭飞柳絮。几番相访偏相误。坐对清樽空负负。芳晨无计艳阳天，夜雨春深岑寂处。
玉漏迟·明湖白莲
作者：林修竹
朝代：清
体裁：词

荷香飘水上，明湖胜地，辄为神往。绿柳垂杨，花绰约波心荡。一望婷婷十里，琼玉姿、高华堪赏。清溪漾。出水不滓，芳洁无两。年年红袖青衫，尽湖上纳凉，花间荡桨。水榭亭台，风景令人怀想。十顷白莲碧荷，送凉味、微风轻飏。静无浪。到处笙歌画舫。
瑞鹤仙·重九
作者：林修竹
朝代：清
体裁：词

晚秋逢九日。正怜醉酿寒，叶红山碧。襟怀感萧瑟。恰登高眺远，邀宾携客。快游双屐。赏重阳、飞觞雅集。插茱萸、应想明年，来此会知谁适。更忆。参军落帽，顷刻文成，捷才无匹。东篱彭泽。忽来送酒衣白。重阳寻佳话，风流高雅，千载犹如面觌。就黄花、瘦极西风，饱餐秀色。
瑶台聚八仙·回忆济南中元
作者：林修竹
朝代：清
体裁：词

记得济垣。秋气爽、喧闹最是中元。老幼男女，湖上争会盂兰。列炬如星千点火，河灯下水万枝莲。月满船。历亭蚁渡，画舫笙喧。是谁徘徊月下，访吴家碧玉，韶齿双鬟。荷香送凉，侵入碧纱橱前。迎风不觉沈醉，又何似、三生证夙缘。浑忘却、人在羁旅，客在济南。
生查子·舞场
作者：林修竹
朝代：清
体裁：词

悠扬起舞场，西乐开心窍。对对作鸳鸯，伸臂向郎抱。比翼试旋风，狐步姿更俏。沉醉并蒂莲，直到东方晓。
画堂春·即景
作者：林修竹
朝代：清
体裁：词

东风摇曳柳丝长。牡丹掩映朝阳。青藤紫蕊挂东墙。满院清香。小阁谁家闺秀，窗前静里红妆。轻寒初试薄衣裳。好去寻芳。
疏影·梅花
作者：林修竹
朝代：清
体裁：词

月明林静。恰浮动暗香，梅弄清影。江北江南，春晓嫩寒，正好一枝投赠。自从唤醒罗浮梦，嘈翠羽、淡妆冰莹。黄昏后，小蕊疏干，竹外斜枝更胜。诗成恰宜天雪，想寒映草堂，花放庾岭。古意高风，竹屋疏离，观赏尤添情兴。百花头上开偏早，凝玉骨、那嫌冰冷。最爱是，风雪孤山，处士伴侬和靖。
相见欢·中央公园牡丹
作者：林修竹
朝代：清
体裁：词

中央第一名园。足流连。魏紫姚黄齐放艳阳天。呈国色。映朝日。画廊前。霞彩灿烂瑶岛会群仙。
眼儿媚
作者：林修竹
朝代：清
体裁：词

孙家桥北草堂西。南运最系思。动工万众，浚河两岸，十载鸿基。公余喜有诗人在，一笑鳜鱼肥。临河觅句，挑灯把酒，春雨丝丝。
祝英台近·梁祝故事
作者：林修竹
朝代：清
体裁：词

鬓撕磨，心爱慕。三载伴风雨。同学青衫，谁识是娇女。伤心山下别离，隐情暗示，万千嘱、兄须早去。苦难悟。祗知有约未来，那识全盘误。一哭重逢，惟死是归路。兄死我我殉兄，双双蝴蝶，直到今、冢上飞舞。
离亭燕·文燕
作者：林修竹
朝代：清
体裁：词

小院春归人倦。惆怅雨丝风片。燕子分飞何处去，一别竟尔不返。回首忆前尘，空拭模糊泪眼。犹记垂杨北岸。春夜情思委宛。怅别心同蕉叶卷。际此惟余浩叹。何日春再来，梁上双栖燕燕。
绮罗春·赠金少保息侯
作者：林修竹
朝代：清
体裁：词

报国精忠，满腔热血，少报寸衷如揭。辅弼冲龄，况又鞠躬瘁竭。痛阽危、不惮批鳞，陈利弊、庸惧婴勃。允堪称、一代完人，孤臣矢励先朝节。文名更复卓绝。清史纂修十载，参差未决。总校微公，稿印恐难全脱。告成功、涑水文章，勤记录、抱残守缺。综平生、墨舞笔歌，似花还似雪。
翠楼吟·赠友人伉俪
作者：林修竹
朝代：清
体裁：词

月到中秋，郎来千里，团圆最是今夕。况明朝又作，分飞雁、海南天北。沉浮微秩。久别胜新欢，当然甜蜜。诉心臆。夜阑私语，月明天碧。悒悒。辜负佳期，恰值中秋节，抱恙竟日。弱质床辗转，蛾眉难画临川笔。新愁如织。恁睡稳鸳鸯，交颈比翼。堪叹息。来朝明日，黯然行色。
苏幕遮·春日马路所见
作者：林修竹
朝代：清
体裁：词

杏花天，芳草地。散步游春，春日真明媚。裸腿罗衣刚半臂。密密相偎，体态任情恣。烫蓬松，梳卷髻。发乱唇红，新妆看自喜。比翼双双春旖旎。玉貌绮年，伉俪真情似。
荆州亭·夏日
作者：林修竹
朝代：清
体裁：词

窗外芭蕉弄影。吟罢阑干闲凭。忙煞小奚僮，料理篆烟香茗。难得日长昼永。寂静绿阴空庭。展纸抒诗情，写出夏天光景。
菩萨蛮·春寒
作者：林修竹
朝代：清
体裁：词

恼人春色浑如醉。深闺寂寞贪春睡。睡起觉衣单。朝来怯薄寒。窗前娇无力。恨少双飞翼。燕子正呢喃。芳函密密缄。
蓦山溪
作者：林修竹
朝代：清
体裁：词

名园一夕。灌木连天碧。难得此清游，纳晚凉、联翩子侄。少年竞爽，学位喜新膺，大学毕。文名溢。万里振鹏翼。长幼咸集。佳会无今昔。桃李宴芳园，叙雅事、盛唐李白。清谈逸致，今日复何如，揽景色。爽心臆。此聚堪回忆。
薄倖·咏霍小玉故事
作者：林修竹
朝代：清
体裁：词

翩翩姿态。更红袖、独垂青睐。要知是、霍王小女，齿稚媚含羞带。试问津、一见倾心，郎才女貌两欢爱。遽合卺洞房，定情鸳帐，生受盟山誓海。胶与漆，正难解。又归去、家促无耐。薄倖郎，遮莫良心丧尽，竟将往事掷天外。重来难再。便恹恹病重，犹思一面称心快。痴情女子，抱恨空伤千载。
虞美人·风情
作者：林修竹
朝代：清
体裁：词

碧桃红杏花开遍。生意眼前满。兴来小立画廊前。但愿光阴珍重惜流年。怡情吟咏更嗜画。浏览称心快。灯红酒绿夜阑时。最爱白家小玉唱新词。
蝶恋花·无线电台女郎
作者：林修竹
朝代：清
体裁：词

世界大千天风散。玉女音传，飞电原无线。江上峰青人不见。眼前呖呖莺声软。消息不问朝共晚。仔细转来，中外并无限。咫尺天涯人隔远。空来妙语供清玩。
西江月·马路所见
作者：林修竹
朝代：清
体裁：词

飙似风过电闪，翩若燕掠鸿惊。飞行街市一身轻。玉腿不嫌冰冷。淡淡女生装束，娟娟体态轻盈。风鬟云鬓惯飞腾。追逐任凭男性。
解佩令·偶成
作者：林修竹
朝代：清
体裁：词

十年海上，牧羊生活。付等闲、白了少年发。老去填词，一半是、寄愁写郁。又何曾、醉花弄月。咀茹南宋，寝馈北宋，倚新声、竹垞堪捋。载酒江湖，断不使、风流销歇。抒衷怀、清狂欲绝。
解语花·悲秋
作者：林修竹
朝代：清
体裁：词

斜风细雨，惨绿泣红，惆怅无情绪。故乡修阻，家万里、凭眺处空延伫。想望云树。无净土、遍生豺虎。携老幼、家室流离，痛楚将谁诉。因念全球诸国。正横飞血肉，剑拔张弩。弹抛焰吐。兴亡事、转眼山河非故。君臣被虏。堪凭吊、秋深几许。总伤心、中外同时，凄怆悲禾黍。
诉衷情·怀人
作者：林修竹
朝代：清
体裁：词

三生石上证兰因。旧梦苦难温。无情最是风雨，寒料峭，减却春。惜嘉树，辜良禽。总伤心。荼蘼香遍，芍药开满，直到而今。
误佳期·闺怨
作者：林修竹
朝代：清
体裁：词

几度佳期暗约。那敢含情一诺。深闺亦自惜芳时，祇是心儿弱。不怕蝶轻狂，只怕蜂尖恶。春山何日展蛾眉，重结合欢索。
调笑令·思妇
作者：林修竹
朝代：清
体裁：词

杨柳。杨柳。舞罢蛮腰春透。依稀张绪风流。少妇徒增怅惆。惆怅。惆怅。正在倚楼眺望。
谒金门·向子仲坚赴沪有怀
作者：林修竹
朝代：清
体裁：词

申江浦。新涨一篙春雨。回首津云诸伴侣。怅惆生碧树。记得西窗话语。那识匆匆南去。望断天涯芳草路。不知君住处。
贺圣朝·惜别
作者：林修竹
朝代：清
体裁：词

芳情直比桃花水。碧潭深无底。于今无计惜分飞，空自想鸿泥。阴成绿叶，枝看结子。一梦真情似。追回往事不堪谈，永留伤心史。
贺新郎·有感
作者：林修竹
朝代：清
体裁：词

往事思量否。纪上年、乘风破浪，青云奋首。亲往扶桑观日出，学研东亚西欧。著先鞭、肯甘人后。三十年来如电闪，空伤心、世事变云狗。才几日，颓然叟。白头沽上填词久。最喜是、苏秦温宴，周姜辛柳。但得千秋留好句，檀板唱遍红袖。也抵得、腰悬金斗。此意可怜还可笑，笑何年、碧海骖鸾走。与往哲，同杯酒。
踏莎行·夏情
作者：林修竹
朝代：清
体裁：词

春去夏来，鹃啼莺老。杨梅结子樱桃小。初长天气困人时，炉香馥郁兽烟袅。纸短情长，人遥信渺。凝妆每向菱花照。光阴难得是青春，天涯空寄相思草。
过秦楼·观程砚秋演春闺梦有感
作者：林修竹
朝代：清
体裁：词

无定河边，祁连山下，不断两军酣战。五千锦貂，十万健儿，何日玉关生返。可叹一别长亭，书绝音稀，天遥人远。任秋水望穿，存亡谁识，信疑参半。空见得、柳陌春回，情牵意恼，打起枝头莺乱。才偎玉枕，征人归还，犹是当年热恋。杯酒诉衷言欢，轻爱密怜，风流无限。甜蜜睡正好，醒后依然梦幻。
醉太平·时髦女郎
作者：林修竹
朝代：清
体裁：词

谁家女郎。西洋束装。卷毛且喜新汤。满头花露香。高跟趾扬。臂光腿光。一身半裸衣裳。市街神气昂。
醉花阴·端阳，步漱玉原韵
作者：林修竹
朝代：清
体裁：词

无计楼前消永昼。五彩丝缠兽。佳节正端阳，艾叶榴花，伴酒雄黄透。赏罢龙舟人去后。半臂原无袖。角黍试新尝，玉指轻柔，尖比葱儿瘦。
锁窗寒·七夕闺思
作者：林修竹
朝代：清
体裁：词

凉月半钩，玉阶露冷，银河星莹。无限秋思，此日此情难定。看牛郎、今宵鹊桥，云衢鹤驭鸾骖迎。似新婚久别，旧欢重聚，双双俪影。那更。栏干凭。正蟢网难成，绿窗幽靓。多磨好事，恁比神仙光景。尽日来、会少离多，盈盈一水双星耿。几怀思、几次丁宁，河汉依然梗。
锦缠道·端阳，步宋子京原韵
作者：林修竹
朝代：清
体裁：词

夹道绿阴，长夏恁消清昼。正端阳、彩丝新绣。蜂黄小虎玲珑透。叶摘芳艾，齐上离人首。向剧场共游，同车携手。面红红、尚带微酒。并郎肩、笑指白娘道，痴情如此，世上真无有。
长相思·有忆
作者：林修竹
朝代：清
体裁：词

思无边。恨无边。南浦送君有几年。问君何日还。杏花天。杨花天。旖旎春光来眼前。旧情剧可怜。
阮郎归·初夏
作者：林修竹
朝代：清
体裁：词

绿槐翠柳已成阴。春光无处寻。碧纱窗下幕沈沈。惜花空有心。微雨过，豁胸襟。清新满碧林。为怜景物喜微吟。绿茶细细斟。
阮郎归·春思
作者：林修竹
朝代：清
体裁：词

春来无计惜芳时。流莺枝上啼。榆钱零落柳絮飞。玉郎归不归。思委婉，景迷离。隔墙花影移。百无聊赖蹙蛾眉。不言将恨谁。
陌上花·观赏王廉州仿巨然溪山无尽图长卷
作者：林修竹
朝代：清
体裁：词

溪山无尽，廉州临摹，图成长卷。画仿巨然，上有丁未题款。原图早已归天府，影本几与真乱。见烟云迥复，山川苍郁，气象千万。笔歌兼墨舞，墨香凝处，造化人工相半。何幸今朝，名迹得供清玩。看云山、千里苍茫，无数野村江岸。但麓台题跋，秋谷评语，兼金难换。
雨霖铃·明皇本事
作者：林修竹
朝代：清
体裁：词

伤心归路。比来时、更千万凄楚。谁知变起仓猝，花残玉碎，红颜尘土。天子圣神，坐视竟、束手难阻。此去去、千里回銮，清泪空洒驿前树。凄凉况又风兼雨。更檐铃、点点声如诉。今宵旅梦何处。长生殿、无人私语。触目伤怀，比翼连枝此生难睹。便纵令、有恨千般，待与何人吐。
青玉案·春愁
作者：林修竹
朝代：清
体裁：词

春来何处寻春去。阻江北、江南路。美景良晨谁与度。浅颦轻笑，燕呢莺妒。好事尽辜负。芳草萋萋无情趣。万种相思浑难诉。试问闲愁深几许。碧潭千顷，绿杨千缕。无此缠绵苦。
风入松·消暑
作者：林修竹
朝代：清
体裁：词

兰闺无计去烦蒸。箱里贮春冰。香汗滴滴酥胸透，闷思睡、又睡难成。电扇移来开足，好教满室风生。不禁炎暑恼芳情。水满浴池清。云屏全掩衣全裸，尽鸳戏、玉体姿横。冷食偏嗜何物，冰糕冰棍冰棱。
鹊桥仙·拟少游，步原韵
作者：林修竹
朝代：清
体裁：词

怅惆千般，相思万种，一夕银河暗渡。轻怜密爱尽工夫，便胜却、平常无数。情长时短，爱深缘浅，匆促急寻归路。枯烂海石矢寸心，原不在、今朝来暮。
鹧鸪天·夏妆
作者：林修竹
朝代：清
体裁：词

红杏朱樱别样鲜。白纱马甲动人怜。长衫无袖深拖地，玉腿全光尽露肩。牵郎臂，步街前。高跟革履影翩翩。时髦装束随时变，别有风骚妙不传。
齐天乐·感叹
作者：林修竹
朝代：清
体裁：词

晚来几点凄凉雨，闲庭苦无情绪。风卷云寒，霜凋叶乾，正惆怅兮愁予。有怀莫诉。况百感交萦，茹中难吐。独坐西窗，空教庾子吟愁赋。生民又罹战苦。更天寒序晚，栖止何处。炮火连年，流离遍野，别有伤心无数。前狼后虎。问天果何时，太平重睹。浩劫空前，祸灾凌万古。
有感
作者：林元俊
朝代：清

贫病交攻久未除，愁来难放两眉舒。冰弦不遇钟期识，破甑频同范叔虚。自惜鲋鱼居涸辙，谁怜骐骥困盐车。纵教沦落长如此，慰我还凭架上书。
秋夜
作者：林元俊
朝代：清

西风瑟瑟夜凄凉，何事萦心旅梦长。蛩韵和秋吟远砌，萤灯带月照高梁。倾觞自许三更醉，对菊频分一段香。最厌邻家砧杵急，声声尽是捣愁肠。
冬夜检书寒气逼人作此自遣
作者：林元英
朝代：清

文史三冬足，澄怀卓荦观。千秋列眉睫，方寸起波澜。人定地疑僻，夜深镫亦寒。不妨北风劲，容膝易为安。
曹仁宪谨荣寿七言截句
作者：林兆龙
朝代：清

寿域天开气运延，金茎十二露华鲜。我公想是琼浆饮，绿鬓朱颜不老仙。寿星原本老人星，大德从来享大龄。旧社耆英堪再会，画图一幅绘丹青。寿算五旬有九秋，频闻海屋更添筹。今朝且把三多庆，明岁还赓六甲周。寿诞恭逢九月时，萸觞菊盏正相宜。当筵忽忆秋闱事，预指鹿鸣重宴期。寿酒欣斟绿满樽，西来爽气溢朱门。吾侪好似瑶池会，雪藕冰桃乐湛恩。寿香一柱表心香，刻意申祈鹤算长。憩苃清风随处在，台南台北咏甘棠。寿考作人久树勋，口碑载路足传闻。异时采入东都志，青史流芳颂使君。寿诗竞进祝冈陵，五老三神果可徵。巴语幸邀青眼顾，龙门百尺若荣登。
曹仁宪谨荣寿七言截句·其一
作者：林兆龙
朝代：清

寿域天开气运延，金茎十二露华鲜。我公想是琼浆饮，绿鬓朱颜不老仙。
曹仁宪谨荣寿七言截句·其七
作者：林兆龙
朝代：清

寿考作人久树勋，口碑载路足传闻。异时采入东都志，青史流芳颂使君。
曹仁宪谨荣寿七言截句·其三
作者：林兆龙
朝代：清

寿算五旬有九秋，频闻海屋更添筹。今朝且把三多庆，明岁还赓六甲周。
曹仁宪谨荣寿七言截句·其二
作者：林兆龙
朝代：清

寿星原本老人星，大德从来享大龄。旧社耆英堪再会，画图一幅绘丹青。
曹仁宪谨荣寿七言截句·其五
作者：林兆龙
朝代：清

寿酒欣斟绿满樽，西来爽气溢朱门。吾侪好似瑶池会，雪藕冰桃乐湛恩。
曹仁宪谨荣寿七言截句·其八
作者：林兆龙
朝代：清

寿诗竞进祝冈陵，五老三神果可徵。巴语幸邀青眼顾，龙门百尺若荣登。
曹仁宪谨荣寿七言截句·其六
作者：林兆龙
朝代：清

寿香一柱表心香，刻意申祈鹤算长。憩苃清风随处在，台南台北咏甘棠。
曹仁宪谨荣寿七言截句·其四
作者：林兆龙
朝代：清

寿诞恭逢九月时，萸觞菊盏正相宜。当筵忽忆秋闱事，预指鹿鸣重宴期。
和陈握卿留别
作者：林光辉
朝代：清

英姿卓卓驾回车，叠唱骊歌古道斜。庾鲍风流倾梓地，雷陈声价动荒遐。谈心兴到频呼酒，挥手情牵强看花。满地落红添别恨，遥瞻云树隔天涯。
雨中感怀
作者：林兴泗
朝代：清

怪底泉声不断流，衙斋六月冷如秋。凄风几阵树脱叶，老雨连朝人白头。云覆短檐成久宿，海眠红日欲长留。虚堂独坐浑无赖，身世真同一泛舟。才看倒峡又倾盆，两地关心错昼昏。济北惊传千里赤，海南厌见野云屯。十家九室蛙生灶，八口三餐草掘根。惭愧公私无一补，昂藏七尺负乾坤。潮声聒耳雨声催，几日垂头兴尽灰。红白好花开易落，文章老友去还来。书缘窗暗生离我，酒为愁多怕举杯。坐卧不能频徙倚，补天谁是女娲材。伤禾坏舍事堪危，云尚重重雨尚垂。人意皇皇今若此，天心漠漠欲何为。涛倾万丈蛟龙吼，树湿千枝鸟雀悲。四载穷荒看不惯，直教抱病下书帷。
雨中感怀·其一
作者：林兴泗
朝代：清

怪底泉声不断流，衙斋六月冷如秋。凄风几阵树脱叶，老雨连朝人白头。云覆短檐成久宿，海眠红日欲长留。虚堂独坐浑无赖，身世真同一泛舟。
雨中感怀·其三
作者：林兴泗
朝代：清

潮声聒耳雨声催，几日垂头兴尽灰。红白好花开易落，文章老友去还来。书缘窗暗生离我，酒为愁多怕举杯。坐卧不能频徙倚，补天谁是女娲材。
雨中感怀·其二
作者：林兴泗
朝代：清

才看倒峡又倾盆，两地关心错昼昏。济北惊传千里赤，海南厌见野云屯。十家九室蛙生灶，八口三餐草掘根。惭愧公私无一补，昂藏七尺负乾坤。
雨中感怀·其四
作者：林兴泗
朝代：清

伤禾坏舍事堪危，云尚重重雨尚垂。人意皇皇今若此，天心漠漠欲何为。涛倾万丈蛟龙吼，树湿千枝鸟雀悲。四载穷荒看不惯，直教抱病下书帷。
登红毛城诗
作者：林凤飞
朝代：清

海畔孤城落日昏，水天无际欲销魂。云拖两脚鲲身岛，风送潮头鹿耳门。堪笑霸图归幻梦，独留遗迹吊寒暄。纡回磴路谁过问，止有萋萋细草痕。
七夕次嶰筠韵三首
作者：林则徐
朝代：清

金风吹老鬓边丝，如此良宵醉岂辞。莫说七襄天上事，早空杼柚有谁知？漫道星桥彻夕行，汉津波浪恐难平。银潢只见填乌鹊，壮士何年得洗兵？针楼高处傍天墀，七孔穿成巧不移。但恐机丝虚夜月，昆明秋冷汉家池。
七夕次嶰筠韵三首·其一
作者：林则徐
朝代：清

金风吹老鬓边丝，如此良宵醉岂辞。莫说七襄天上事，早空杼柚有谁知？
七夕次嶰筠韵三首·其三
作者：林则徐
朝代：清

针楼高处傍天墀，七孔穿成巧不移。但恐机丝虚夜月，昆明秋冷汉家池。
七夕次嶰筠韵三首·其二
作者：林则徐
朝代：清

漫道星桥彻夕行，汉津波浪恐难平。银潢只见填乌鹊，壮士何年得洗兵？
中秋嶰筠尚书招余及关滋圃军门饮沙角炮台眺月有作
作者：林则徐
朝代：清

坡公渡海夸罗浮，凉天佳月皆中秋。铁桥石柱我未到，黄湾胥口先句留。今夕何夕正三五，晴光如此胡不游。南阳尚书清兴发，约我载酒同扁舟。日午潮回棹东指，顺流一苇如轻鸥。鼓枻健儿好身手，二十四桨可少休。转眸已失大小虎，须臾沙角风帆收。是时战舰多貔貅，相随大树驱蚍蜉。炮声裂山杂鼓角，樯影蘸水扬旌斿。楼船将军肃钤律，云台主帅精运筹。大宣皇威震四裔，彼伏其罪吾乃柔。军中欢宴岂儿戏，此际正复参机谋。行酒东台对落日，犹如火伞张郁攸。莫疑秋暑酷于夏，晚凉会有风飕䬟。少焉云敛金波流，夜潮汹涌抛珠球。涵空一白十万顷，净洗素练悬沧洲。三山倒影入海底，玉宇隐现开琼楼。乘槎我欲凌女牛，举杯邀月与月酬。《霓裳曲》记大罗咏，广寒斧是前身修。试陟峰巅看霄汉，银河泻露洗我头。森森寒芒动星斗，光射龙穴龙为愁。蛮烟一扫海如镜，清气长此留炎州。三人不假影为伴，袁宏庾亮皆吾俦。醉归踏月凉似水，仍屏傔从袪鸣驺。褰帘拂枕月随入，残宵旅梦皆清幽。今年此夕销百忧，明年此夕相对不。留诗准备别后忆，事定吾欲归田畴。
乙巳子月六日伊吾旅次被命回京以四五品京堂用纪恩述怀二首
作者：林则徐
朝代：清

浃岁锋车遍十城，花门嫠面马前迎。羁臣几见膺星使，清秩频渐附月卿。雨露雷霆皆圣泽，关山冰雪此归程。衔恩正对轮台月，照见征袍老泪倾。大树营门礼数宽，将军揖客有南冠。非徒范叔绨袍赠，不待冯谖剑铗弹。夙世因缘成缔合，一心推挽愧衰残。格登山色伊江水，回首依依勒马看。
乙巳子月六日伊吾旅次被命回京以四五品京堂用纪恩述怀二首·其一
作者：林则徐
朝代：清

浃岁锋车遍十城，花门嫠面马前迎。羁臣几见膺星使，清秩频渐附月卿。雨露雷霆皆圣泽，关山冰雪此归程。衔恩正对轮台月，照见征袍老泪倾。
乙巳子月六日伊吾旅次被命回京以四五品京堂用纪恩述怀二首·其二
作者：林则徐
朝代：清

大树营门礼数宽，将军揖客有南冠。非徒范叔绨袍赠，不待冯谖剑铗弹。夙世因缘成缔合，一心推挽愧衰残。格登山色伊江水，回首依依勒马看。
书室联
作者：林则徐
朝代：清
体裁：联

师友肯临容膝地；子孙莫负等身书。
买陂塘·癸卯闰七月
作者：林则徐
朝代：清

记前番，明河如练，一双星影才渡。去回真算天孙巧，不待隔年来聚。谁作主？任月帐云屏，再绾同心缕。刍尼解事，看两度殷勤，毛衣秃尽，填出旧时路。含情处。脉脉一襟风露。天涯枨触离绪。追欢早把芳时误。此夕匏瓜如故。愁莫诉！怕再上、针楼又被黄姑妒。何时归去？盼白鹤重来，玉笙吹破，或与子乔遇。
五虎门观海
作者：林则徐
朝代：清

天险设虎门，大炮森相向。海口虽通商，当关资上将。唇亡恐齿寒，闽安孰保障？
伊江除夕书怀四首
作者：林则徐
朝代：清

腊雪频添鬓影皤，春醪暂借病颜酡。三年飘泊居无定，百岁光阴去已多。漫祭诗篇怀贾岛，畏挝更鼓似东坡。边氓也唱迎年曲，到耳都成老者歌。新韶明日逐人来，迁客何时结伴回？空有灯光照虚耗，竟无神诀卖痴呆。荒陬幸少争春馆，远道翻为避债台。骨肉天涯三对影，思家奚益且衔杯。流光代谢岁应除，天亦无心判菀枯。裂碎肝肠怜爆竹，借栖门户笑桃符。新幡彩胜如争奋，晚节冰柯也不孤。正是中原薪胆日，谁能高枕醉屠苏！谪居本与世缘睽，青鸟东飞客在西。宦味真随残腊尽，病株敢望及春荑。朝元尚忆趋丹阙，赐福频叨湿紫泥。新岁倘闻宽大诏，玉关走马报金鸡。
伊江除夕书怀四首·其一
作者：林则徐
朝代：清

腊雪频添鬓影皤，春醪暂借病颜酡。三年飘泊居无定，百岁光阴去已多。漫祭诗篇怀贾岛，畏挝更鼓似东坡。边氓也唱迎年曲，到耳都成老者歌。
伊江除夕书怀四首·其三
作者：林则徐
朝代：清

流光代谢岁应除，天亦无心判菀枯。裂碎肝肠怜爆竹，借栖门户笑桃符。新幡彩胜如争奋，晚节冰柯也不孤。正是中原薪胆日，谁能高枕醉屠苏！
伊江除夕书怀四首·其二
作者：林则徐
朝代：清

新韶明日逐人来，迁客何时结伴回？空有灯光照虚耗，竟无神诀卖痴呆。荒陬幸少争春馆，远道翻为避债台。骨肉天涯三对影，思家奚益且衔杯。
伊江除夕书怀四首·其四
作者：林则徐
朝代：清

谪居本与世缘睽，青鸟东飞客在西。宦味真随残腊尽，病株敢望及春荑。朝元尚忆趋丹阙，赐福频叨湿紫泥。新岁倘闻宽大诏，玉关走马报金鸡。
出嘉峪关感赋
作者：林则徐
朝代：清

严关百尺界天西，万里征人驻马蹄。飞阁遥连秦树直，缭垣斜压陇云低。天山巉[1]削摩肩立，瀚海苍茫入望迷。谁道崤函千古险？回看只见一丸泥。
出嘉峪关感赋四首
作者：林则徐
朝代：清

严关百尺界天西，万里征人驻马蹄。飞阁遥连秦树直，缭垣斜压陇云低。天山巉削摩肩立，瀚海苍茫入望迷。谁道崤函千古险，回看只见一丸泥。东西尉候往来通，博望星槎笑凿空。塞下传笳歌敕勒，楼头倚剑接崆峒。长城饮马寒宵月，古戍盘雕大漠风。除是卢龙山海险，东南谁比此关雄！敦煌旧塞委荒烟，今日阳关古酒泉。不比鸿沟分汉地，全收雁碛入遥天。威宣贰负陈尸后，疆拓匈奴断臂前。西域若非神武定，何时此地罢防边？一骑才过即闭关，中原回首泪痕潸。弃繻人去谁能识，投笔功成老亦还。夺得胭脂颜色淡，唱残杨柳鬓毛斑。我来别有征途感，不为衰龄盼赐环。
出嘉峪关感赋四首·其一
作者：林则徐
朝代：清

严关百尺界天西，万里征人驻马蹄。飞阁遥连秦树直，缭垣斜压陇云低。天山巉削摩肩立，瀚海苍茫入望迷。谁道崤函千古险，回看只见一丸泥。
出嘉峪关感赋四首·其三
作者：林则徐
朝代：清

敦煌旧塞委荒烟，今日阳关古酒泉。不比鸿沟分汉地，全收雁碛入遥天。威宣贰负陈尸后，疆拓匈奴断臂前。西域若非神武定，何时此地罢防边？
出嘉峪关感赋四首·其二
作者：林则徐
朝代：清

东西尉候往来通，博望星槎笑凿空。塞下传笳歌敕勒，楼头倚剑接崆峒。长城饮马寒宵月，古戍盘雕大漠风。除是卢龙山海险，东南谁比此关雄！
出嘉峪关感赋四首·其四
作者：林则徐
朝代：清

一骑才过即闭关，中原回首泪痕潸。弃繻人去谁能识，投笔功成老亦还。夺得胭脂颜色淡，唱残杨柳鬓毛斑。我来别有征途感，不为衰龄盼赐环。
华阴令姜海珊招游华山
作者：林则徐
朝代：清

神君管领金天岳，坐对三峰看未足。公余喜共客登临，恰我西行来不速。樱笋厨开浴佛时，暂辍放衙事休沐。灏灵宫殿访碑行，清白园林对床宿。凌晨天气半阴晴，昼永无烦宵秉烛。竹杖芒鞋结俦侣，酒榼茶铛付僮仆。云梦观里约乘云，玉泉院中闻漱玉。同侪各挟济胜具，初陟坡陀踵相续。嶂叠峰回路忽穷，谁料重关在山曲。微径蜿蜒蚁旋磨，绝磴攀跻鲇上竹。箭镞依稀王猛台，丹砂隐现张超谷。莎萝坪与青柯坪，小憩聊寻道书读。过此巉岩愈危绝，铁锁高垂手难触。五千仞峻徒窘步，十八盘经犹骇目。恨无谢朓惊人诗，恐学昌黎绝顶哭。游人到此怪山灵，奇险逼人何太酷。岂知山更怪人顽，无端蹴踏穿其腹。兹山峭拔本天成，但以骨挺不以肉。呼吸真教帝座通，避趋一任人间俗。如君超诣迥出尘，上感岳神造民福。荡胸自有层云生，秀语岂徒夺山绿。希夷石峡应重开，海蟾仙庵亦堪筑。独惭塞外荷戈人，何日阴崖结茅屋。惟期归马此山阳，遥听封人上三祝。
即目
作者：林则徐
朝代：清

万笏尖中路渐成，远看如削近还平。不知身与诸天接，却讶云从下界生。飞瀑正施千障雨，斜阳先放一峰晴。眼前直觉群山小，罗列儿孙未识名。
即目·万笏尖中路
作者：林则徐
朝代：清

万笏尖中路渐成，远看如削近还平。不知身与诸天接，却讶云从下界生。飞瀑正拖千嶂雨，斜阳先放一峰晴。眼前直觉群山小，罗列儿孙未得名。
厅事联
作者：林则徐
朝代：清
体裁：联

海纳百川，有容乃大；壁立千仞，无欲则刚。
又和嶰翁中秋感怀原韵二首
作者：林则徐
朝代：清

三载羲娥下阪轮，炎州回首剧伤神。招魂一恸登临地，投老相看坎壈人。玉宇琼楼寒旧梦，冰天雪窖著闲身。麻姑若道东溟事，莫使重扬海上尘。雪月天山皎月光，边声惯唱听伊凉。孤村白酒愁无奈，隔院红裙乐未央。宦味思之真烂熟，诗情老去转猖狂。遐荒今得连床话，岂是青蝇吊仲翔。
又和嶰翁中秋感怀原韵二首·其一
作者：林则徐
朝代：清

三载羲娥下阪轮，炎州回首剧伤神。招魂一恸登临地，投老相看坎壈人。玉宇琼楼寒旧梦，冰天雪窖著闲身。麻姑若道东溟事，莫使重扬海上尘。
又和嶰翁中秋感怀原韵二首·其二
作者：林则徐
朝代：清

雪月天山皎月光，边声惯唱听伊凉。孤村白酒愁无奈，隔院红裙乐未央。宦味思之真烂熟，诗情老去转猖狂。遐荒今得连床话，岂是青蝇吊仲翔。
又题啸云丛记两首
作者：林则徐
朝代：清

两月兵戈尚未除，几人筹策困军储。如何叱吒风云客，绝岛低头但著书。矮屋三间枕怒涛，狂歌纵酒哪能豪。驰情原峤方壶外，甚欲从君踏六鳌。
又题啸云丛记两首·其一
作者：林则徐
朝代：清

两月兵戈尚未除，几人筹策困军储。如何叱吒风云客，绝岛低头但著书。
又题啸云丛记两首·其二
作者：林则徐
朝代：清

矮屋三间枕怒涛，狂歌纵酒哪能豪。驰情原峤方壶外，甚欲从君踏六鳌。
口占联
作者：林则徐
朝代：清
体裁：联

苟利国家生死以；岂因祸福避趋之。
吕祖祠联
作者：林则徐
朝代：清
体裁：联

仙踪曾现宰官身，济世度人，水利农田蒙惠泽；道力能回元始劫，通灵赞化，和风甘雨锡康年。
和冯云伯登府志局即事原韵
作者：林则徐
朝代：清

风物蛮乡也足夸，枫亭丹荔幔亭茶。新潮拍岸添瓜蔓，小艇穿桥宿藕花。愧比逋仙亭畔鹤，枉谈壮叟井中蛙。琴尊待践西湖约，一棹临流刺浅沙。
和邓嶰筠前辈廷桢虎门即事前韵二首
作者：林则徐
朝代：清

五岭峰回东复东，烟深海国百蛮通。灵旗一洗招摇焰，画舰双恬舶棹风。弭节总凭心似水，联樯都负气如虹。牙璋不动琛航肃，始信神谟协化工。拜衮人来斗指东，女牛招共客槎通。消残海气空尘瘴，听彻潮声自雨风。下濑楼船迟贯月，中流木秭亘长虹。看公铭勒燕然后，磨盾还推觅句工。
和邓嶰筠前辈廷桢虎门即事前韵二首·其一
作者：林则徐
朝代：清

五岭峰回东复东，烟深海国百蛮通。灵旗一洗招摇焰，画舰双恬舶棹风。弭节总凭心似水，联樯都负气如虹。牙璋不动琛航肃，始信神谟协化工。
和邓嶰筠前辈廷桢虎门即事前韵二首·其二
作者：林则徐
朝代：清

拜衮人来斗指东，女牛招共客槎通。消残海气空尘瘴，听彻潮声自雨风。下濑楼船迟贯月，中流木秭亘长虹。看公铭勒燕然后，磨盾还推觅句工。
和韵三首
作者：林则徐
朝代：清

力挽颓波只手难，斋心海上礼仙坛。楼台蜃气还明灭，欲棹归楂恐未安。敢辞辛苦为苍生，仗节瀛壖愧拥兵。转得虚声驰域外，百蛮穿檄谬知名。一苇安能纵所如，思乡唯望抵金书。欲知双鬓新添雪，恰切江船握别初。
和韵三首·其一
作者：林则徐
朝代：清

力挽颓波只手难，斋心海上礼仙坛。楼台蜃气还明灭，欲棹归楂恐未安。
和韵三首·其三
作者：林则徐
朝代：清

一苇安能纵所如，思乡唯望抵金书。欲知双鬓新添雪，恰切江船握别初。
和韵三首·其二
作者：林则徐
朝代：清

敢辞辛苦为苍生，仗节瀛壖愧拥兵。转得虚声驰域外，百蛮穿檄谬知名。
哭张亨甫
作者：林则徐
朝代：清

尺素频从万里贻，吟成感事不胜悲。谁知绝塞开缄日，正是京门易箦时。狂态次公偏纵酒，鬼才长吉愧攻诗。修文定写平生志，犹诉苍苍塞漏卮。
哭故相王文恪公二首
作者：林则徐
朝代：清

才锡元圭告禹功，公归遵渚咏飞鸿。休休岂屑争他技，蹇蹇俄惊失匪躬。下马有坟悲董相，只鸡无路奠桥公。伤心知己千行泪，洒向平沙大幕风！廿载枢机赞画深，独悲时事涕难禁。艰屯谁是舟同济，献替其如突不黔。卫史遗言成永撼，晋卿祈死岂初心。黄扉闻道犹虚席，一鉴云亡未易任。
哭故相王文恪公二首·其一
作者：林则徐
朝代：清

才锡元圭告禹功，公归遵渚咏飞鸿。休休岂屑争他技，蹇蹇俄惊失匪躬。下马有坟悲董相，只鸡无路奠桥公。伤心知己千行泪，洒向平沙大幕风！
哭故相王文恪公二首·其二
作者：林则徐
朝代：清

廿载枢机赞画深，独悲时事涕难禁。艰屯谁是舟同济，献替其如突不黔。卫史遗言成永撼，晋卿祈死岂初心。黄扉闻道犹虚席，一鉴云亡未易任。
啸轩联
作者：林则徐
朝代：清
体裁：联

岭海答传书，七百年佛地因缘，不仅高楼邻白傅；岷峨回远梦，四千里仙踪游戏，尚留名刹配黄州。
喜桂丹盟超万擢保定同知寄贺以诗并答来书所询近况即次见示和杨雪原韵二首
作者：林则徐
朝代：清

枳棘频年厄凤鸾，直声今果报迁官。有人门上嗟生莠，从此河干重伐檀。鹰隼出尘前路迥，豺狼当道惜身难。头衔冰样清如许，露冕从容父老看。秦台舞罢笑孤鸾，白发飘零廿载官。半道赦书惭比李，长城威略敢论檀。石衔精卫填何及，浪鼓冯夷挽亦难。我与波斯同皱面，盈盈河渚带愁看。
喜桂丹盟超万擢保定同知寄贺以诗并答来书所询近况即次见示和杨雪原韵二首·其一
作者：林则徐
朝代：清

枳棘频年厄凤鸾，直声今果报迁官。有人门上嗟生莠，从此河干重伐檀。鹰隼出尘前路迥，豺狼当道惜身难。头衔冰样清如许，露冕从容父老看。
喜桂丹盟超万擢保定同知寄贺以诗并答来书所询近况即次见示和杨雪原韵二首·其二
作者：林则徐
朝代：清

秦台舞罢笑孤鸾，白发飘零廿载官。半道赦书惭比李，长城威略敢论檀。石衔精卫填何及，浪鼓冯夷挽亦难。我与波斯同皱面，盈盈河渚带愁看。
喝火令·和嶰筠前辈韵
作者：林则徐
朝代：清

院静风帘卷，篁疏月影捎。闲拈新拍按琼萧。惹得隔墙眠柳，齐袅小蛮腰。自辟清凉界，斜通婉转桥。家山休怅秣陵遥。遥剪吴纨，写取旧烟梢。唤取幽禽入画，相对舞云翘。
回疆竹枝词三十首
作者：林则徐
朝代：清

别谙拔耳教初开，曾向中华款塞来。和卓运终三十世，天朝辟地置轮台。百家玉子十家温，巴什何能比阿浑。为问千家明伯克，滋生可有毕图门。爱曼都祈岁事丰，终年不雨却宜风。乱吹戈壁龙沙起，桃杏花开分外红。不解芸锄不粪田，一经撒种便由天。幸多旷土凭人择，歇两年来种一年。字名哈特势横斜，点画虽成尚可佳。廿九字头都界识，便矜文雅号毛喇。归化如今九十秋，怜他伦纪未全修。如何贵到阿奇木，犹有同宗阿葛抽。太阳年与太阴年，算术斋期自古传。今尽昏昏忘岁月，弟兄生日问谁先。众回摩顶似缁流，四品头衔发许留。怪底向人夸栉沐，燕齐回子替梳头。金谷都从地窖埋，空囊枵腹不轻开。阿南普作巴郎普，积久难寻避债台。把斋须待见星餐，经卷同翻普鲁干。新月如钩才入则，爱伊谛会万人欢。不从土偶折腰肢，长跽空中纳祃兹。何独叩头麻乍尔，长竿高挂马牛氂。亢牛娄鬼四星期，城市喧阗八栅时。五十二番成一岁，是何月日不曾知。城角高台广乐张，律谐夷则少宫商。苇茄八孔胡琴四，节拍都随击鼓镗。厦屋虽成片瓦无，两头榱角总平铺。天窗开处明通溜，穴洞偏工作壁橱。亦有高楼百尺夸，四周多被白杨遮。圆形爱学穹庐样，石粉团成满壁花。准夷当日恣侵渔，骑马人来直造庐。穷户仅开三尺窦，至今依旧小门闾。村落齐开百子塘，泉清树密好寻凉。奈他头上仍毡毳，一任淋漓汗似浆。豚彘由来不入筵，割牲须见血毛鲜。稻粱蔬果成抓饭，和入羊脂味总膻。桑椹才肥杏又黄，甜瓜沙枣亦糇粮。村村绝少炊烟起，冷饼盈怀唤作馕。宗宗多半结丝罗，数尺红丝发后拖。新帕盖头扶马上，巴哥今夕捉央哥。才经花烛洞房宵，偏汲寒泉遍体浇。料是破瓜添内热，冷侵肌腑转魂消。河鱼有疾问谁医，掘地通泉作小池。坦腹儿童教偃卧，脐中汨汨纳流澌。赤脚经冰本耐寒，四时偏不脱皮冠。更饶数尺缠头布，留得缠尸不盖棺。树窝随处产胡桐，天与严寒作火烘。乌恰克中烧不尽，燎原野火四周红。小样葫芦凿窍匀，烧烟通水号麒麟。娇童合唤麒麟契，吹吸能供客数人。柳树流泉似建瓴，众来排日讽番经。便如札答祈风雨，奇术惟推两事灵。荒程迢递阻沙滩，暑月征途欲息难。却赖回宫安亮噶，华人错唤作阑干。海兰达尔发双垂，歌舞争趋努鲁斯。漫说灵魂解超度，亡人屋上恣游嬉。作善人称倭布端，诵经邀福戒鸦瞒。若为黑玛娃儿事，不及供差有朵兰。关内惟闻说教门，如今回部历輶轩。八城外有回城处，哈密伊犁吐鲁番。
回疆竹枝词三十首·其一
作者：林则徐
朝代：清

别谙拔耳教初开，曾向中华款塞来。和卓运终三十世，天朝辟地置轮台。
回疆竹枝词三十首·其七
作者：林则徐
朝代：清

太阳年与太阴年，算术斋期自古传。今尽昏昏忘岁月，弟兄生日问谁先。
回疆竹枝词三十首·其三
作者：林则徐
朝代：清

爱曼都祈岁事丰，终年不雨却宜风。乱吹戈壁龙沙起，桃杏花开分外红。
回疆竹枝词三十首·其三十
作者：林则徐
朝代：清

关内惟闻说教门，如今回部历輶轩。八城外有回城处，哈密伊犁吐鲁番。
回疆竹枝词三十首·其九
作者：林则徐
朝代：清

金谷都从地窖埋，空囊枵腹不轻开。阿南普作巴郎普，积久难寻避债台。
回疆竹枝词三十首·其二
作者：林则徐
朝代：清

百家玉子十家温，巴什何能比阿浑。为问千家明伯克，滋生可有毕图门。
回疆竹枝词三十首·其二十
作者：林则徐
朝代：清

宗宗多半结丝罗，数尺红丝发后拖。新帕盖头扶马上，巴哥今夕捉央哥。
回疆竹枝词三十首·其二十一
作者：林则徐
朝代：清

才经花烛洞房宵，偏汲寒泉遍体浇。料是破瓜添内热，冷侵肌腑转魂消。
回疆竹枝词三十首·其二十七
作者：林则徐
朝代：清

荒程迢递阻沙滩，暑月征途欲息难。却赖回宫安亮噶，华人错唤作阑干。
回疆竹枝词三十首·其二十三
作者：林则徐
朝代：清

赤脚经冰本耐寒，四时偏不脱皮冠。更饶数尺缠头布，留得缠尸不盖棺。
回疆竹枝词三十首·其二十九
作者：林则徐
朝代：清

作善人称倭布端，诵经邀福戒鸦瞒。若为黑玛娃儿事，不及供差有朵兰。
回疆竹枝词三十首·其二十二
作者：林则徐
朝代：清

河鱼有疾问谁医，掘地通泉作小池。坦腹儿童教偃卧，脐中汨汨纳流澌。
回疆竹枝词三十首·其二十五
作者：林则徐
朝代：清

小样葫芦凿窍匀，烧烟通水号麒麟。娇童合唤麒麟契，吹吸能供客数人。
回疆竹枝词三十首·其二十八
作者：林则徐
朝代：清

海兰达尔发双垂，歌舞争趋努鲁斯。漫说灵魂解超度，亡人屋上恣游嬉。
回疆竹枝词三十首·其二十六
作者：林则徐
朝代：清

柳树流泉似建瓴，众来排日讽番经。便如札答祈风雨，奇术惟推两事灵。
回疆竹枝词三十首·其二十四
作者：林则徐
朝代：清

树窝随处产胡桐，天与严寒作火烘。乌恰克中烧不尽，燎原野火四周红。
回疆竹枝词三十首·其五
作者：林则徐
朝代：清

字名哈特势横斜，点画虽成尚可佳。廿九字头都界识，便矜文雅号毛喇。
回疆竹枝词三十首·其八
作者：林则徐
朝代：清

众回摩顶似缁流，四品头衔发许留。怪底向人夸栉沐，燕齐回子替梳头。
回疆竹枝词三十首·其六
作者：林则徐
朝代：清

归化如今九十秋，怜他伦纪未全修。如何贵到阿奇木，犹有同宗阿葛抽。
回疆竹枝词三十首·其十
作者：林则徐
朝代：清

把斋须待见星餐，经卷同翻普鲁干。新月如钩才入则，爱伊谛会万人欢。
回疆竹枝词三十首·其十一
作者：林则徐
朝代：清

不从土偶折腰肢，长跽空中纳祃兹。何独叩头麻乍尔，长竿高挂马牛氂。
回疆竹枝词三十首·其十七
作者：林则徐
朝代：清

村落齐开百子塘，泉清树密好寻凉。奈他头上仍毡毳，一任淋漓汗似浆。
回疆竹枝词三十首·其十三
作者：林则徐
朝代：清

城角高台广乐张，律谐夷则少宫商。苇茄八孔胡琴四，节拍都随击鼓镗。
回疆竹枝词三十首·其十九
作者：林则徐
朝代：清

桑椹才肥杏又黄，甜瓜沙枣亦糇粮。村村绝少炊烟起，冷饼盈怀唤作馕。
回疆竹枝词三十首·其十二
作者：林则徐
朝代：清

亢牛娄鬼四星期，城市喧阗八栅时。五十二番成一岁，是何月日不曾知。
回疆竹枝词三十首·其十五
作者：林则徐
朝代：清

亦有高楼百尺夸，四周多被白杨遮。圆形爱学穹庐样，石粉团成满壁花。
回疆竹枝词三十首·其十八
作者：林则徐
朝代：清

豚彘由来不入筵，割牲须见血毛鲜。稻粱蔬果成抓饭，和入羊脂味总膻。
回疆竹枝词三十首·其十六
作者：林则徐
朝代：清

准夷当日恣侵渔，骑马人来直造庐。穷户仅开三尺窦，至今依旧小门闾。
回疆竹枝词三十首·其十四
作者：林则徐
朝代：清

厦屋虽成片瓦无，两头榱角总平铺。天窗开处明通溜，穴洞偏工作壁橱。
回疆竹枝词三十首·其四
作者：林则徐
朝代：清

不解芸锄不粪田，一经撒种便由天。幸多旷土凭人择，歇两年来种一年。
塞外杂咏
作者：林则徐
朝代：清

天山万笏耸琼瑶，导我西行伴寂寥。我与山灵相对笑，满天晴雪共难消。
塞外绝句
作者：林则徐
朝代：清

沙砾当途太不平，劳薪顽铁日交争。车箱颠似箕中粟，愁听隆隆乱石声。
塞外绝句
作者：林则徐
朝代：清

裨海环成大九州，乎生欲策六鳌游。短衣携得西凉笛，吹彻龙沙万里秋。雄关楼阁倚云开，驻马边墙首重回。风雨满城人出塞，黄花真笑逐臣来。路出邮亭驿铎鸣，健儿三五道旁迎。谁知不是高轩过，阮籍如今亦步兵。天山万笏耸琼瑶，导我西行伴寂寥。我与山灵相对笑，满头晴雪共难消。古戍空屯不见人，停车但与马牛亲。道旁一饭甘藜藿，半咽西风衮衮尘。仆御摇鞭正指挥，忽闻狂吼慑风威。前山松径低迷处，无翅牛羊欲乱飞。
塞外绝句·其一
作者：林则徐
朝代：清

裨海环成大九州，乎生欲策六鳌游。短衣携得西凉笛，吹彻龙沙万里秋。
塞外绝句·其三
作者：林则徐
朝代：清

路出邮亭驿铎鸣，健儿三五道旁迎。谁知不是高轩过，阮籍如今亦步兵。
塞外绝句·其二
作者：林则徐
朝代：清

雄关楼阁倚云开，驻马边墙首重回。风雨满城人出塞，黄花真笑逐臣来。
塞外绝句·其五
作者：林则徐
朝代：清

古戍空屯不见人，停车但与马牛亲。道旁一饭甘藜藿，半咽西风衮衮尘。
塞外绝句·其六
作者：林则徐
朝代：清

仆御摇鞭正指挥，忽闻狂吼慑风威。前山松径低迷处，无翅牛羊欲乱飞。
塞外绝句·其四
作者：林则徐
朝代：清

天山万笏耸琼瑶，导我西行伴寂寥。我与山灵相对笑，满头晴雪共难消。
壬寅二月祥符河复仍由河干遣戍伊犁蒲城相国涕泣为别愧无以慰其意呈诗两首
作者：林则徐
朝代：清

幸瞻巨手挽银河，休为羁臣怅荷戈。精卫原知填海误，蚊虻早愧负山多。西行有梦随丹漆，东望何人问斧柯。塞马未堪论得失，相公且莫涕滂沱。元老忧时鬓已霜，吾衰亦感发苍苍。余生岂惜投豺虎，群策当思制犬羊。人事如棋浑不定，君恩每饭总难忘。公身幸保千钧重，宝剑还期赐尚方。
壬寅二月祥符河复仍由河干遣戍伊犁蒲城相国涕泣为别愧无以慰其意呈诗两首·其一
作者：林则徐
朝代：清
体裁：七言律诗

幸瞻巨手挽银河，休为羁臣怅荷戈。精卫原知填海误，蚊虻早愧负山多。西行有梦随丹漆，东望何人问斧柯。塞马未堪论得失，相公且莫涕滂沱。
壬寅二月祥符河复仍由河干遣戍伊犁蒲城相国涕泣为别愧无以慰其意呈诗两首·其二
作者：林则徐
朝代：清

元老忧时鬓已霜，吾衰亦感发苍苍。余生岂惜投豺虎，群策当思制犬羊。人事如棋浑不定，君恩每饭总难忘。公身幸保千钧重，宝剑还期赐尚方。
壬寅腊月十九日嶰筠前辈招诸同人集双砚斋作坡公生日此会在伊江得未曾有诗以纪之
作者：林则徐
朝代：清

中原俎豆不足奇，请公乘云游四夷。天西绝塞招灵旗，下有荷戈之人顶礼之。公生距今八百有七载，元精在天仍为牛斗箕。命宫磨蝎岂公独，春梦都似黄粱炊。要荒天遣作箕子，此语足壮羁臣羁。当时天水幅员窄，琼雷地已穷边陲。天低鹘没山一发，祇在海南秋水湄。岂如皇舆西控二万里，乌孙突厥悉隶吾藩篱。若将壮游较今昔，恐公犹恨未得周天涯。崆峒之西公所梦，恍见小有通仇池。导公神游合西笑，何必南飞载鹤寻九疑。所嗟公身屡徒复遭屏，官屋欲僦犹阻于有司。合江之楼白鹤观，居此新宅无多时。寄身桃榔啖薯芋，南冠九死真濒危。吾侪今犹托代舍，忆公倍感皇天慈。谪所一生过也得，公言旷达真吾师。南阳词人涓玉卮，鞠？先制神弦词。悬公大瓢笠屐之遗像，诵公罗浮儋耳之新诗。公神肯来古伊丽，白鹿可夸青牛骑。冰岭之冰雪山雪，照公堂堂出峨嵋。长松尘洗鹤意远，真有番乐来龟兹。试著紫裘腰笛临风吹，使公空中一笑掀髯髭。
壬寅腊月十九日嶰筠前辈招诸同人集双砚斋作坡公生日此会在伊江得未曾有诗以纪之
作者：林则徐
朝代：清
体裁：古风

中原俎豆不足奇，请公乘云游四夷。天西绝塞招灵旗，下有荷戈之人顶礼之。公生距今八百有七载，元精在天仍为牛斗箕。命宫磨蝎岂公独，春梦都似黄粱炊。要荒天遣作箕子，此语足壮羁臣羁。当时天水幅员窄，琼雷地已穷边陲。天低鹘没山一发，祇在海南秋水湄。岂如皇舆西控二万里，乌孙突厥悉隶吾藩篱。若将壮游较今昔，恐公犹恨未得周天涯。崆峒之西公所梦，恍见小有通仇池。导公神游合西笑，何必南飞载鹤寻九疑。所嗟公身屡徒复遭屏，官屋欲僦犹阻于有司。合江之楼白鹤观，居此新宅无多时。寄身桃榔啖薯芋，南冠九死真濒危。吾侪今犹托代舍，忆公倍感皇天慈。谪所一生过也得，公言旷达真吾师。南阳词人涓玉卮，鞠�先制神弦词。悬公大瓢笠屐之遗像，诵公罗浮儋耳之新诗。公神肯来古伊丽，白鹿可夸青牛骑。冰岭之冰雪山雪，照公堂堂出峨嵋。长松尘洗鹤意远，真有番乐来龟兹。试著紫裘腰笛临风吹，使公空中一笑掀髯髭。
壶中天·题易小沂《江阁展书图》
作者：林则徐
朝代：清

江天空阔，看江波万倾明月千里。高阁凭栏闲展卷，洗眼几重山水。排闼青山，打头落叶，都入狂吟里。风床独罢，钩帘宿鹭惊起。最忆文选楼前，平山堂下，少日趋庭地。大块文章凭付与，交遍过江名士。手泽仍留，头衔旧换，仍恋青灯味。广陵官阁，更添多少吟思。
壶州以后放言诗寄示奉次二首
作者：林则徐
朝代：清

漫将羞涩笑羁臣，此日中原正患贫。鸿集未闻安草泽，鹃声疑复到天津。纷看绢树登华谷，恐少缁流度羽巾。还外蚨飞长不返，问谁夜气识金银。狂魔枉向病身加，肯与穿墉尽鼠牙。古井无波恬一勺，歧途有客误三叉。带围屡减腰仍瘦，笋束成堆眼已花。何日穹庐能解脱，宝刀盼上短辕车！
壶州以后放言诗寄示奉次二首·其一
作者：林则徐
朝代：清

漫将羞涩笑羁臣，此日中原正患贫。鸿集未闻安草泽，鹃声疑复到天津。纷看绢树登华谷，恐少缁流度羽巾。还外蚨飞长不返，问谁夜气识金银。
壶州以后放言诗寄示奉次二首·其二
作者：林则徐
朝代：清

狂魔枉向病身加，肯与穿墉尽鼠牙。古井无波恬一勺，歧途有客误三叉。带围屡减腰仍瘦，笋束成堆眼已花。何日穹庐能解脱，宝刀盼上短辕车！
夜济
作者：林则徐
朝代：清

苦热不成寐，残灯还渡河。棹移孤月破，灯闪一星过。吠犬知村近，鸣蛙隔水多。行行有幽意，莫问夜如何。
天后宫联
作者：林则徐
朝代：清
体裁：联

八百年寰海昭灵，溯湄屿飞升，九牧宗风荣庙祀；四万顷具区分派，喜娄江新浚，三吴水利沐神庥。
姜海珊大令以余游华山诗装成长卷属题
作者：林则徐
朝代：清

真恐山灵笑我顽，白头持节竟生还。烦君玉女峰头问，可有移文到北山？
子茂薄君自兰泉送余至凉州且赋七律四章赠行次韵奉答
作者：林则徐
朝代：清

弃璞何须惜卞和，门庭转喜雀堪罗。频搔白发惭衰病，犹剩丹心耐折磨。忆昔逢君怜宦薄，而今依旧患才多。鸾凰枳棘无栖处，七载磋跎奈尔何！送我西凉浃日程，自驱薄笨短辕轻。高谭痛饮同西笑，切愤沉吟似《北征》。小丑跳梁谁殄灭，中原揽辔望澄清。关山万里残宵梦，犹听江东战鼓声。银汉冰轮挂碧虚，清光共挹广寒居。玉门杨柳听羌笛，金碗葡萄漾曲车。临贺杨凭休累客，惠州昙秀许传书。羁怀却比秋云淡，天外无心任卷舒。也觉霜华鬓影侵，知君关陇历岖嵚。纵然鸡肋空馀味，莫使龙泉减壮心。晚嫁不愁倾国老，卑栖聊当入山深。仇香岂是鹰鹯性，奋翼天衢有赏音。
子茂薄君自兰泉送余至凉州且赋七律四章赠行次韵奉答·其一
作者：林则徐
朝代：清

弃璞何须惜卞和，门庭转喜雀堪罗。频搔白发惭衰病，犹剩丹心耐折磨。忆昔逢君怜宦薄，而今依旧患才多。鸾凰枳棘无栖处，七载磋跎奈尔何！
子茂薄君自兰泉送余至凉州且赋七律四章赠行次韵奉答·其三
作者：林则徐
朝代：清

银汉冰轮挂碧虚，清光共挹广寒居。玉门杨柳听羌笛，金碗葡萄漾曲车。临贺杨凭休累客，惠州昙秀许传书。羁怀却比秋云淡，天外无心任卷舒。
子茂薄君自兰泉送余至凉州且赋七律四章赠行次韵奉答·其二
作者：林则徐
朝代：清

送我西凉浃日程，自驱薄笨短辕轻。高谭痛饮同西笑，切愤沉吟似《北征》。小丑跳梁谁殄灭，中原揽辔望澄清。关山万里残宵梦，犹听江东战鼓声。
子茂薄君自兰泉送余至凉州且赋七律四章赠行次韵奉答·其四
作者：林则徐
朝代：清

也觉霜华鬓影侵，知君关陇历岖嵚。纵然鸡肋空馀味，莫使龙泉减壮心。晚嫁不愁倾国老，卑栖聊当入山深。仇香岂是鹰鹯性，奋翼天衢有赏音。
客座联
作者：林则徐
朝代：清
体裁：联

芦中人出；河上公来。
将出玉关得嶰筠前辈自伊犁来书赋此却寄二首
作者：林则徐
朝代：清

与公踪迹靳从骖，绝塞仍期促膝谈。他日韩非惭共传，即今弥勒笑同龛。扬沙翰海行犹滞，啮雪穹庐味早谙。知是旷怀能作达，只愁烽火照江南。公比鲰生长十年，鬓须犹喜未皤然。细书想见眸双炯，故纸难抛手一编。僦屋先教烦次道，携儿也许学斜川。中原果得销金革，两叟何妨老戍边。
将出玉关得嶰筠前辈自伊犁来书赋此却寄二首·其一
作者：林则徐
朝代：清

与公踪迹靳从骖，绝塞仍期促膝谈。他日韩非惭共传，即今弥勒笑同龛。扬沙翰海行犹滞，啮雪穹庐味早谙。知是旷怀能作达，只愁烽火照江南。
将出玉关得嶰筠前辈自伊犁来书赋此却寄二首·其二
作者：林则徐
朝代：清

公比鲰生长十年，鬓须犹喜未皤然。细书想见眸双炯，故纸难抛手一编。僦屋先教烦次道，携儿也许学斜川。中原果得销金革，两叟何妨老戍边。
居室联
作者：林则徐
朝代：清
体裁：联

春从天上至；水由地中行。
嶰筠赠鹤
作者：林则徐
朝代：清

不慕高轩足俸钱，却教羁客饲胎仙。衔书爱近乌丝格，起舞因听雁柱丝。万里倦飞虽警露，九皋清唳早闻天。孤山处士还相对，松下风多且避烟。
嶰筠赠鹤
作者：林则徐
朝代：清
体裁：七言律诗

不慕高轩足俸钱，却教羁客饲胎仙。衔书爱近乌丝格，起舞因听雁柱弦。万里倦飞虽警露，九皋清唳早闻天。孤山处士还相对，松下风多且避烟。
己酉年九月自滇归闽，同人赠言惜别，途中赋此答之
作者：林则徐
朝代：清

黄金时节别且兰，为感与情忍涕难。程缓不劳催马足，装轻未肯累猪肝。膏肓或起生犹幸，宠辱皆忘卧亦安。独有恫仍在抱，忧时长结寸心丹。
己酉年九月自滇归闽，同人赠言惜别，途中赋此答之
作者：林则徐
朝代：清
体裁：七言律诗

黄金时节别且兰，为感与情忍涕难。程缓不劳催马足，装轻未肯累猪肝。膏肓或起生犹幸，宠辱皆忘卧亦安。独有恫瘰仍在抱，忧时长结寸心丹。
已酉年九月自滇归闽，同人赠言惜别，途中
作者：林则徐
朝代：清

黄金时节别且兰，为感与情忍涕难。程缓不劳催马足，装轻未肯累猪肝。膏盲或起生犹幸，宠辱皆忘卧亦安。独有恫仍在抱，忧时长结寸心丹。
庚子岁暮杂感四首
作者：林则徐
朝代：清

病骨悲残岁，归心落暮潮。正闻烽火急，休道海门遥。蜃市连云幻，鲸涛挟雨骄。旧惭持汉节，才薄负中朝。此涕谁为设，多惭父老情。长红花尽袅，大白酒先倾。早悟鸡虫失，毋劳燕蝠争。君看沧海使，频岁几回更。幸饮修仁水，曾无陆贾装。通江知蒟酱，掷井忆沉香。椎结终无赖，羁縻或有芳。茹茶心事苦，愧尔颂甘棠。朝汉荒台古，登临百感生。能开三面垒，孰据万人城。杨仆空横海，终军漫请缨。南溟去天远，重镇要威名。
庚子岁暮杂感四首·其一
作者：林则徐
朝代：清

病骨悲残岁，归心落暮潮。正闻烽火急，休道海门遥。蜃市连云幻，鲸涛挟雨骄。旧惭持汉节，才薄负中朝。
庚子岁暮杂感四首·其三
作者：林则徐
朝代：清

幸饮修仁水，曾无陆贾装。通江知蒟酱，掷井忆沉香。椎结终无赖，羁縻或有芳。茹茶心事苦，愧尔颂甘棠。
庚子岁暮杂感四首·其二
作者：林则徐
朝代：清

此涕谁为设，多惭父老情。长红花尽袅，大白酒先倾。早悟鸡虫失，毋劳燕蝠争。君看沧海使，频岁几回更。
庚子岁暮杂感四首·其四
作者：林则徐
朝代：清

朝汉荒台古，登临百感生。能开三面垒，孰据万人城。杨仆空横海，终军漫请缨。南溟去天远，重镇要威名。
张仲甫舍人闻余改役东河以诗志喜因叠寄谢武林诸君韵答之二首
作者：林则徐
朝代：清

一舸浮江木叶秋，传闻飞鹊过扬州。自羞东嶂难为役，漫笑西行不到头。供奉更吟中道放，杜陵犹想及关愁。故人喜意看先到，高唱君家八咏楼。尺书来讯汴堤秋，叹息滔滔注六州。鸿雁哀声流野外，鱼龙骄舞到城头。谁输决塞宣房费，况值军储仰屋愁。江海澄清定何日，忧时频倚仲宣楼。
张仲甫舍人闻余改役东河以诗志喜因叠寄谢武林诸君韵答之二首·其一
作者：林则徐
朝代：清

一舸浮江木叶秋，传闻飞鹊过扬州。自羞东嶂难为役，漫笑西行不到头。供奉更吟中道放，杜陵犹想及关愁。故人喜意看先到，高唱君家八咏楼。
张仲甫舍人闻余改役东河以诗志喜因叠寄谢武林诸君韵答之二首·其二
作者：林则徐
朝代：清

尺书来讯汴堤秋，叹息滔滔注六州。鸿雁哀声流野外，鱼龙骄舞到城头。谁输决塞宣房费，况值军储仰屋愁。江海澄清定何日，忧时频倚仲宣楼。
归有光祠联
作者：林则徐
朝代：清
体裁：联

儒术岂虚谈，水利书成，功在三江宜血食；经师偏晚达，篇家论定，狂如七子也心降。
徐访岩同年宝森由粤西观察擢皖臬入觐过楚出《漓江话别图》属题即送其行
作者：林则徐
朝代：清

七闽往岁困沮洳，嗷雁争依使者车。援手群推经世略，添胸尽是活人书。青州倡振廉泉润，寒谷回春暖气嘘。一片慈云悬海上，至今讴送遍乡闾。
挽俞德渊联
作者：林则徐
朝代：清
体裁：联

拯溺旧同心，才德兼资，如此循良曾有几；筹鹾今尽瘁，设施未竟，毕生怀抱向谁开。
挽关天培联
作者：林则徐
朝代：清
体裁：联

六载固金汤，问何人实坏长城，孤注竟教躬尽瘁；双忠同坎壈，闻异类亦钦伟节，归元相送面如生。
挽卢坤联
作者：林则徐
朝代：清
体裁：联

十年三建戎功，帝赖重臣，回犵蛮猺皆慑魄；九省七膺节镇，人怀遗爱，山河岭海总铭恩。
挽吴云联
作者：林则徐
朝代：清
体裁：联

加数年公即百龄，才笔依然，胡不慭遗嗟一老；传三世孙才五尺，书香长在，好教一发引千钧。
挽吴慈鹤妻盛恭人联
作者：林则徐
朝代：清
体裁：联

荻阁含饴，正喜有孙传祖砚；兰陵返棹，遽随佛母渺仙幢。
挽吴熊光联
作者：林则徐
朝代：清
体裁：联

楚粤盛勋猷，更饶廿载山林，重赓鸣鹿；皖吴尊齿德，何意三春风雨，遽痛骖鸾。
挽吴观乐联
作者：林则徐
朝代：清
体裁：联

遗爱遥传三竺外；吟魂应在二梅间。
挽周之琦母陈太夫人联
作者：林则徐
朝代：清
体裁：联

五省奉安舆，一品封崇，况见孙曾绵甲第；卅年隆禄养，百龄算近，忽悲仙佛渺幡幢。
挽孙尔准联
作者：林则徐
朝代：清
体裁：联

海徼树丰功，水利边防，廿载宏宣经世略；宫衔隆晋锡，易名延赏，九原还切报恩心。
挽屠倬联
作者：林则徐
朝代：清
体裁：联

病榻恩来，叹息膏盲难再起；潜园人去，流传诗画定千秋。
挽廖鸿苞联
作者：林则徐
朝代：清
体裁：联

卅年来同谱同舟，忽魂归缥缈峰前，转悔量移空借箸；一门内难兄难弟，竟望断逍遥堂后，不教旧约践连床。
挽张师诚联
作者：林则徐
朝代：清
体裁：联

感恩知己两兼之，拟今春重谒门庭，谁知一纸音书，竟成绝笔；尽忠补过今已矣，忆平昔双修儒佛，但计卅年宦绩，也合生天。
挽朱勋联
作者：林则徐
朝代：清
体裁：联

生为西土福星，却许湖山娱晚景；没与东坡同日，应与仙佛缔前缘。
挽李彦章联
作者：林则徐
朝代：清
体裁：联

卌三年才不虚生，帝简方隆，谁料谪仙归紫府；重五节缕难续命，名心未瞑，应教词客祀红桥。
挽梁章钜妻郑夫人联
作者：林则徐
朝代：清
体裁：联

相夫垂四十载辛勤，出处同心，昼锦归来犹并辔；济世具万千缗功德，炽昌启后，夜台化去合生天。
挽江之纪联
作者：林则徐
朝代：清
体裁：联

去思何武留遗爱；死孝王戎本至情。
挽江有本联
作者：林则徐
朝代：清
体裁：联

澹泊任天真，忆掉头苜蓿阑干，八十翁自耕铁砚；老成悲电谢，试屈指枌榆甲第，廿三科谁共琼林。
挽江芝亭妻颜宜人联
作者：林则徐
朝代：清
体裁：联

炜管擅清词，红药阶前，曾伴郎君吟彩笔；绳床惊噩梦，绿莎厅上，忍教司马湿青衫。
挽游兴诗联
作者：林则徐
朝代：清
体裁：联

薇省早抽簪，忆卅年键户独居，清品咸推无玷玉；枌乡常设帐，怅五集编诗未就，萧辰忽折后凋松。
挽熊常錞联
作者：林则徐
朝代：清
体裁：联

清秘昔忘形，况经两地同舟，逾艾年华频话旧；旬宣今尽瘁，空说五丝续命，悬蒲时节正伤神。
挽王瑞征联
作者：林则徐
朝代：清
体裁：联

恩命方新，怅籍甚声华，身后迁除空撒手；官逋未了，叹萧然环堵，庭前俯仰剧伤心。
挽蒋攸铦联
作者：林则徐
朝代：清
体裁：联

合两朝宰辅封圻，第一流人终不忝；培四海贤才俊乂，在三师事有同悲。
挽郭尚先联
作者：林则徐
朝代：清
体裁：联

三十年人海才名，帝简方隆天已召；六千里家山归梦，亲心难慰子谁依。
挽陆我嵩联
作者：林则徐
朝代：清
体裁：联

泽被十闽深，溯频年砥节奉公，荐鹗名留金筴重；灵归三泖远，怅暑月殚精校士，骖鸾人赴玉楼寒。
挽陆言联
作者：林则徐
朝代：清
体裁：联

台馆式前型，溯中外回翔，直节清严犹在望；藩屏联宦辙，怅老成徂谢，名贤言行未终编。
挽陈用光联
作者：林则徐
朝代：清
体裁：联

德性秉盅和，两入琼林，稽古荣跻卿贰贵；文章崇轨范，七持玉尺，爱才群仰老成型。
挽陶澍联
作者：林则徐
朝代：清
体裁：联

大度领江淮，宠辱胥忘，美谥终凭公论定；前型重山斗，步趋靡及，遗章惭负替人期。
挽韩崶联
作者：林则徐
朝代：清
体裁：联

西曹法律，南纪封圻，溯三朝中外勋猷，范富欧阳同著望；闽峤襜帷，吴趋杖履，忆卌载因缘香火，李张皇甫愧知名。
挽顾元恺母蒋太恭人联
作者：林则徐
朝代：清
体裁：联

昼锦迓潘舆，忽感邻舂惊罢社；春晖违宋幔，恰当佛诞证生天。
挽顾莼联
作者：林则徐
朝代：清
体裁：联

风节树朝端，鸣凤声高，为感恩慈酬再造；文章惊海内，登龙望峻，更余书画重千秋。
挽麟庆母恽太夫人联
作者：林则徐
朝代：清
体裁：联

纱幔仰传经，八座起居，彤管频题香茗集；板舆隆养志，三春报答，碧幢忽废蓼莪篇。
放鹤亭联
作者：林则徐
朝代：清
体裁：联

世无遗草真能隐；山有名花转不孤。
晓发
作者：林则徐
朝代：清

蓝舆冲破晓堤烟，宿鹭惊飞水满田。行久不知红日上，两行官柳翠迷天。
月华清·和邓嶰筠尚书沙角眺月原韵
作者：林则徐
朝代：清

穴底龙眠，沙头鸥静，镜奁开出云际。万里晴同，独喜素娥来此。认前身，金粟飘香；拼今夕，羽衣扶醉。无事。更凭栏想望，谁家秋思？忆逐承明队里，正烛撤玉堂，月明珠市。鞅掌星驰，争比软尘风细？问烟楼，撞破何时；怪灯影，照他无睡。宵霁。念高寒玉宇，在长安里。
朱熹祠联
作者：林则徐
朝代：清
体裁：联

道统阐薪传，洙泗真源今未坠；儒型垂梓社，沧州精舍此重开。
林处士祠联
作者：林则徐
朝代：清
体裁：联

我忆家风负梅鹤；天教居士领湖山。
柬全小汀
作者：林则徐
朝代：清
体裁：七言律诗

蓬山俦侣赋西征，累月边庭并辔行。荒碛长驱回鹘马，惊沙乱扑曼胡缨。但期绣陇成千顷，敢惮锋车历八城。丈室维摩虽示疾，御风仍喜往来轻。
楹联
作者：林则徐
朝代：清
体裁：联

坦白须缜密；明敏戒锋芒。
楹联
作者：林则徐
朝代：清
体裁：联

朗月照人，如鉴临水；时雨润物，自叶流根。
次韵和嶰筠前辈二首
作者：林则徐
朝代：清

蛮烟一扫众魔降，说法凭空树法幢。域外贪狼犹贴耳，肯教狂噬纵村尨。近闻筹海盛封章，突兀班心字有芒。谁识然犀经慧照，那容李树代桃僵。
次韵和嶰筠前辈二首·其一
作者：林则徐
朝代：清

蛮烟一扫众魔降，说法凭空树法幢。域外贪狼犹贴耳，肯教狂噬纵村尨。
次韵和嶰筠前辈二首·其二
作者：林则徐
朝代：清

近闻筹海盛封章，突兀班心字有芒。谁识然犀经慧照，那容李树代桃僵。
次韵答宗涤楼稷辰赠行二首
作者：林则徐
朝代：清

岂为一身惜，将如时事何。绸缪空牖户，涓滴已江河。军尽惊飞镝，人能议止戈。《华严》诵千偈，信否伏狂魔。昨枉琼瑶杂，驰情到雪山。投荒非我独，寻梦为君还。但祝中原靖，奚辞绝塞艰。只身万里外，休戚总相关。
次韵答宗涤楼稷辰赠行二首·其一
作者：林则徐
朝代：清

岂为一身惜，将如时事何。绸缪空牖户，涓滴已江河。军尽惊飞镝，人能议止戈。《华严》诵千偈，信否伏狂魔。
次韵答宗涤楼稷辰赠行二首·其二
作者：林则徐
朝代：清

昨枉琼瑶杂，驰情到雪山。投荒非我独，寻梦为君还。但祝中原靖，奚辞绝塞艰。只身万里外，休戚总相关。
次韵答王子寿柏心
作者：林则徐
朝代：清

太息恬嬉久，艰危兆履霜。岳韩空报宋，李郭或兴唐。果有元戎略，休为谪宦伤。手无一寸刃，谁拾路傍枪。
次韵答陈子茂德培
作者：林则徐
朝代：清

送我凉州浃日程，自驱薄笨短辕轻。高谈痛饮同西笑，切愤沉吟似《北征》。小丑跳梁谁殄灭？中原揽辔望澄清。关山万里残宵梦，犹听江东战鼓声。
武候庙观琴
作者：林则徐
朝代：清

不废微时梁父吟，千秋鱼水答知音。三分筹策成亏理，一片宫商淡泊心。挥手鸿飞斜谷渺，移情龙卧汉江深。魂消异代文山操，同感君恩泪满襟。
江苏抚署联
作者：林则徐
朝代：清
体裁：联

十九年晦遁自安，为感君恩投笔起；三千里疮痍未复，每怀民瘼汗颜多。
江苏臬署门联
作者：林则徐
朝代：清
体裁：联

求通民情；愿闻己过。
汤阴谒岳忠武祠
作者：林则徐
朝代：清

不为君王忌两宫，权臣敢挠将臣功。黄龙未饮心徒赤，白马难遮血已红。尺土临安高枕计，大军河朔撼山空。灵旗故土归来后，祠庙犹严草木风。
沅两君歌
作者：林则徐
朝代：清

沅州官长多宿儒，就中双绝天下无。岿然蓝翁贤大夫，起家禁近官中书。二十六科谁与俱，省郎今尽前辈呼。乾隆之间大郡除，卅年仍羁铜虎符。抱九仙骨何清臞，耳聪眸了行且趋。典史之职诚区区，谁其任者蒋宾隅。蚤登乙科文誉都，手编县谱墨绶纡。偶蹶不乐人持扶，一命亦济奚卑污。树兰千丛梅百株，以吏为隐诗为娱。我来楚南停轺车，一时投契苔岑如。两贤官守崇庳殊，要以同志道不孤。蓝翁于我为枌榆，漳江之湄翁故庐。诗人山涧今云徂。鹿洲一集体用储。黄籍虽迁业不渝，翁能继之恢远谟。我有同舟延陵吴，亦与蒋侯同闬闾。时作吴语聆吴歈，乡心傥亦思莼鲈。此间欢会平生逾，却忆所历增欷歔。岂无倾盖临交衢，致身往往非一途。转喉时防笑我迂，颇闻同官亦龃龉。道不相谋冰炭居，才人蛱蝶名士鸲。祇合学隐随蜘蛛，聚星在此吾不图。协恭相励皆廉隅，山城硗确非膏腴。厚培民气须吾徒，昔日疮痍今裤襦。苗蛮詟栗闾阎苏，独惜难留大令虑。清声万口徒嗟吁，安得公等连茅茹。尽致尊显经纶敷，勿使人嗤儒术疏。
河内吊玉溪生
作者：林则徐
朝代：清

江湖天地两沦虚，党事钩连有谤书。偶被乘鸾秦赘误，讵因罗雀翟门疏。郎君东阁骄行马，后辈西昆学祭鱼。毕竟浣花真髓在，论诗休道八叉如。
洛神
作者：林则徐
朝代：清

离合神光那许梅，千年罗袜况成灰。明珰翠羽都零落，知少黄初作赋才。
演武厅联
作者：林则徐
朝代：清
体裁：联

小队出郊坰，愿七萃功成，净洗银河长不用；偏师成壁垒，看百蛮气慑，烟消珠海有余清。
病马行
作者：林则徐
朝代：清

生驹不合烙宫印，服皂乘黄气先尽。千金一骨死乃知，生前谁解怜神骏。不令鏖战临沙场，长年驿路疲风霜。早知局促颠连有一死，恨不突阵冲锋裹血创。夜寒厩空月色黑，强起哀鸣苦无力。昔饥求刍恐不得，今纵得刍那能食。圉人怒睨目犹侧，欲卖死皮傥酒直。马今垂死告圉人，尔之今日吾前身。
福州李纲祠联
作者：林则徐
朝代：清
体裁：联

进退一身关庙社；英灵千古镇湖山。
福州西湖画船联
作者：林则徐
朝代：清
体裁：联

新涨拍桥摇橹过；杂花生树倚窗看。
福州贡院联
作者：林则徐
朝代：清
体裁：联

乡赋念嘉宾，彩笔昔曾干气象；持衡留藻鉴，文昌新入有光辉。
福州贡院联
作者：林则徐
朝代：清
体裁：联

初日照三神山，看碧海珊瑚，尽收铁网；长风破万里浪，喜丹霄银榜，早兆珠宫。
福州贡院联
作者：林则徐
朝代：清
体裁：联

攀桂天高，忆八百孤寒，到此莫忘修士苦；煎茶地胜，看五千文字，个中谁是谪仙才。
福州贡院联
作者：林则徐
朝代：清
体裁：联

皇路许驰驱，举孝兴廉，海峤人文罗福地；天门同詄荡，蜚声腾实，蓬瀛才望奋清时。
福州贡院联
作者：林则徐
朝代：清
体裁：联

达四门四目四聪，我有嘉宾，莫负文章华国选；书六德六行六艺，烝哉髦士，要兼孝弟力田科。
秋怀四首
作者：林则徐
朝代：清

一卷离骚对短檠，凉生昨夜旅魂惊。隔窗梧竹萧萧响，知是风声是雨声？遥怜绝塞阵云寒，万户消砧泪暗弹。秋到天山早飞雪，征人何处望长安？天涯芳草就萋萋，流水无声夕鴂啼。何事戍楼鸣画角，却教边马又悲嘶。官如酒户力难任，身比秋林瘦不禁。漫拟沙场拼热血，忽窥明镜减雄心。
秋怀四首·其一
作者：林则徐
朝代：清

一卷离骚对短檠，凉生昨夜旅魂惊。隔窗梧竹萧萧响，知是风声是雨声？
秋怀四首·其三
作者：林则徐
朝代：清

天涯芳草就萋萋，流水无声夕鴂啼。何事戍楼鸣画角，却教边马又悲嘶。
秋怀四首·其二
作者：林则徐
朝代：清

遥怜绝塞阵云寒，万户消砧泪暗弹。秋到天山早飞雪，征人何处望长安？
秋怀四首·其四
作者：林则徐
朝代：清

官如酒户力难任，身比秋林瘦不禁。漫拟沙场拼热血，忽窥明镜减雄心。
程玉樵方伯德润钱予于兰州藩廨之若已有园
作者：林则徐
朝代：清

我无长策靖蛮氛，愧说楼船练水军。闻道狼贪今渐戢，须防蚕食念犹纷。白头合对天山雪，赤手谁摩岭海云？多谢新诗赠珠玉，难禁伤别杜司勋。
程玉樵方伯德润饯予于兰州藩廨之若已有园次韵奉谢二首
作者：林则徐
朝代：清

短辕西去笑羁臣，将出阳关有故人。坐我名园觞咏乐，倾来佳酝色香陈。开轩观稼知丰岁，激水浇花绚古春。不问官私皆护惜，平泉一记义标新。我无长策靖蛮氛，愧说楼船练水军。闻道狼贪今渐戢，须防蚕食念犹纷。白头合对天山雪，赤手谁摩岭海云。多谢新诗赠珠玉，难禁伤别杜司勋。
程玉樵方伯德润饯予于兰州藩廨之若已有园次韵奉谢二首·其一
作者：林则徐
朝代：清

短辕西去笑羁臣，将出阳关有故人。坐我名园觞咏乐，倾来佳酝色香陈。开轩观稼知丰岁，激水浇花绚古春。不问官私皆护惜，平泉一记义标新。
程玉樵方伯德润饯予于兰州藩廨之若已有园次韵奉谢二首·其二
作者：林则徐
朝代：清

我无长策靖蛮氛，愧说楼船练水军。闻道狼贪今渐戢，须防蚕食念犹纷。白头合对天山雪，赤手谁摩岭海云。多谢新诗赠珠玉，难禁伤别杜司勋。
程颢祠联
作者：林则徐
朝代：清
体裁：联

爱物为心，一命于人亦有济；得民以道，千秋斯统不虚传。
答陈恭甫前辈
作者：林则徐
朝代：清

昨枉双鲤鱼，发缄得赠言。奖借逮末学，誉扬及家尊。更慨吏道偷，期以古处敦。树立尚宏毅，一语诚探原。呜呼利禄徒，字氓何少恩。所习乃脂韦，所志在饱温。色厉实内荏，骄昼而乞昏。岂其鲜才智，适以资攀援。模棱计滋巧，刀笔文滋繁。峻或过申商，滑乃逾衍髡。牧羊既使虎，吓鼠徒惊鹓。有欲刚则无，此际伏病根。于传戒焚象，于诗励悬貆。要在持守固，庶几恻隐寺。知人仰圣哲，弊吏扶元元。举错惬舆论，激浊澄其源。侧闻官方叙，驯致民物蕃。不才乏报称，循省惭素飧。但当保涓洁，弗逐流波奔。三复吉人词，清夜心自扪。
自然庵联
作者：林则徐
朝代：清
体裁：联

江月不随流水去；天风直送海涛来。
自题联
作者：林则徐
朝代：清
体裁：联

家少楼台无地起；案余灯火有天知。
蔡香祖大令廷兰寄示海南杂著读竟率题六首
作者：林则徐
朝代：清

君家濒海习风涛，涉险归来气亦豪。天许鸿文传域外，惊魂才定亟拈毫。大化遥沾古越裳，未通华语解文章。天朝才士来增重，响答诗筒侑客觞。椎结争迎互笔谈，南交风土已深谙。回看渤澥来时路，曾历征程八十三。缟纻情敦感异乡，却金仍自返空囊。早教越石知清节，肯羡西都陆贾装。归寻驿路指中原，桂管藤州取次论。喜是倚闾人健在，为言剪纸误招魂。始信神州稗海环，总凭忠信历人寰。瀛壖会有澄清日，凭仗纡筹靖百蛮。
蔡香祖大令廷兰寄示海南杂著读竟率题六首·其一
作者：林则徐
朝代：清

君家濒海习风涛，涉险归来气亦豪。天许鸿文传域外，惊魂才定亟拈毫。
蔡香祖大令廷兰寄示海南杂著读竟率题六首·其三
作者：林则徐
朝代：清

椎结争迎互笔谈，南交风土已深谙。回看渤澥来时路，曾历征程八十三。
蔡香祖大令廷兰寄示海南杂著读竟率题六首·其二
作者：林则徐
朝代：清

大化遥沾古越裳，未通华语解文章。天朝才士来增重，响答诗筒侑客觞。
蔡香祖大令廷兰寄示海南杂著读竟率题六首·其五
作者：林则徐
朝代：清

归寻驿路指中原，桂管藤州取次论。喜是倚闾人健在，为言剪纸误招魂。
蔡香祖大令廷兰寄示海南杂著读竟率题六首·其六
作者：林则徐
朝代：清

始信神州稗海环，总凭忠信历人寰。瀛壖会有澄清日，凭仗纡筹靖百蛮。
蔡香祖大令廷兰寄示海南杂著读竟率题六首·其四
作者：林则徐
朝代：清

缟纻情敦感异乡，却金仍自返空囊。早教越石知清节，肯羡西都陆贾装。
袁五桥礼部甲三闻余乞疾寄赠依韵答之
作者：林则徐
朝代：清

星星短鬓笑劳人，回首光阴下阪轮。敢惜残年思养拙，难祛痼疾剧伤神。安心屡愧承温诏，止足原非羡逸民。辜负君恩三十载，况从绝塞起羁臣。
西湖宛在堂联
作者：林则徐
朝代：清
体裁：联

长空有月明两岸；秋水不波行一舟。
西湖桂斋联
作者：林则徐
朝代：清
体裁：联

人行柳色花光里；身在荷香水影中。
西湖桂斋联
作者：林则徐
朝代：清
体裁：联

桂接碧檐相掩映；斋连丹阁自从容。
西湖湖亭联
作者：林则徐
朝代：清
体裁：联

愧比逋山亭畔鹤；枉谈庄叟井中蛙。
观音大士庙联
作者：林则徐
朝代：清
体裁：联

大慈悲能布福田，曰雨而雨，曰旸而旸，祝率土丰穰，长使众生蒙乐利；诸善信愿登觉岸，说法非法，说相非相，学普门功德，只凭片念起修行。
豫撰书楼联
作者：林则徐
朝代：清
体裁：联

坐卧一楼间，因病得闲，如此散材天或恕；结交千载上，过时为学，庶几炳烛老犹明。
贞节祠联
作者：林则徐
朝代：清
体裁：联

盛典继毗陵，表千秋潜德幽光，长使冰心昭炜管；新祠崇惠麓，聚两邑贞姬淑媛，群钦风节树香苏。
贺新郎·题潘星斋画梅团扇顾南雅学士所作也
作者：林则徐
朝代：清
体裁：词

驿使曾来否？正江南小桥晴雪，一枝春透。谁向故国新折取，寄作相思红豆。休错怨丰姿清瘦。数点花疏绕冷韵，待宵阑独鹤来相守。香雪海，漫回首。合欢扇在君怀袖。最多情团团月明，邀来梅友。不待巡檐频索笑，已共臞仙携手。且漫拟逃禅杨叟。但按醉花阴一阕，问几生修到能消受？纸帐底，梦回后。
贺郭伯荫联
作者：林则徐
朝代：清
体裁：联

具庆下兼重庆下；大登科接小登科。
赠何其伟联
作者：林则徐
朝代：清
体裁：联

菊井活人真寿客；簳山编集老诗豪。
赠吴廷榕联
作者：林则徐
朝代：清
体裁：联

久许匡刘成国器；肯将屈宋例衙官。
赠张青选联
作者：林则徐
朝代：清
体裁：联

清门甲第传儿辈；旧部湖山属寓公。
赠施鸿保联
作者：林则徐
朝代：清
体裁：联

是故君子，诚之为贵；夫惟大雅，卓尔不群。
赠杨以增联
作者：林则徐
朝代：清
体裁：联

学有经法，通知时务；行无瑕尤，直到古人。
赠杨名飏联
作者：林则徐
朝代：清
体裁：联

点苍南去钟英地；太白西来建节天。
赠某达官
作者：林则徐
朝代：清
体裁：联

通侯门第双龙节；才子文章五凤楼。
赠梁章钜联
作者：林则徐
朝代：清
体裁：联

曾从二千石起家，衣钵新传贤子弟；难得八十翁就养，湖山旧识老诗人。
赠梁章钜联
作者：林则徐
朝代：清
体裁：联

诏起家山，著述已成千卷；官同岭海，因缘夙缔三山。
赠沅陵知县某君联
作者：林则徐
朝代：清
体裁：联

一县好山留客住；五溪秋水为君清。
赠河丞张某联
作者：林则徐
朝代：清
体裁：联

乘槎直到牵牛渚；载笔同游放鹤亭。
赠潘锡恩联
作者：林则徐
朝代：清
体裁：联

三策治河书，纬武经文，永作江淮保障；一篇澄海赋，掞天藻地，蔚为华国文章。
赠王廷绍联
作者：林则徐
朝代：清
体裁：联

南士渊源承北学；秋曹门馆坐春风。
赠石韫玉联
作者：林则徐
朝代：清
体裁：联

陶熔梓里三千士；领袖蓬山二十科。
赠联
作者：林则徐
朝代：清
体裁：联

魏阙捧丝纶，精白盟心，不惮搜罗披万卷；楚材收杞梓，文章华国，相期事业在千秋。
赠邱景湘联
作者：林则徐
朝代：清
体裁：联

无端风雨惊花落；更起楼台待月明。
赠陶熔联
作者：林则徐
朝代：清
体裁：联

河清想见官如水；宦久真知县是恩。
赴戍登程口占示家人二首【其一】
作者：林则徐
朝代：清
体裁：诗

【其一】
出门一笑莫心哀，浩荡襟怀到处开。
时事难从无过立，达官非自有生来。
风涛回首空三岛，尘壤从头数九垓。
休信儿童轻薄语，嗤他赵老送灯台。
赴戍登程口占示家人二首【其二】
作者：林则徐
朝代：清
体裁：诗

【其二】
力微任重久神疲，再竭衰庸定不支。
苟利国家生死以，岂因祸福避趋之？
谪居正是君恩厚，养拙刚于戍卒宜。
戏与山妻谈故事，试吟断送老头皮。
赴戍登程口示家人二首
作者：林则徐
朝代：清

出门一笑莫心哀，浩荡襟怀到处开。时事难从无过立，达官非自有生来。风涛回首空三岛，尘壤从头数九垓。休信儿童轻薄语，嗤他赵老送灯台。力微任重久神疲，再竭衰庸定不支。苟利国家生死以，岂因祸福避趋之。谪居正是君恩厚，养拙刚于戍卒宜。戏与山妻谈故事，试吟断送老头皮。
赴戍登程口示家人二首·其一
作者：林则徐
朝代：清

出门一笑莫心哀，浩荡襟怀到处开。时事难从无过立，达官非自有生来。风涛回首空三岛，尘壤从头数九垓。休信儿童轻薄语，嗤他赵老送灯台。
赴戍登程，口占示家人
作者：林则徐
朝代：清
体裁：七言律诗

力微任重久神疲，再竭衰庸定不支。苟利国家生死以，岂因祸福避趋之。谪居正是君恩厚，养拙刚于戍卒宜。戏与山妻谈故事，试吟断送老头皮。
辛丑三月十七日室人生日有感二首
作者：林则徐
朝代：清

敢将梁案举眉齐，家室苍茫感仳离。度岭芒鞋浑入梦，支床蓬鬓强临歧。剧怜草长莺飞日，正是鸾飘凤泊时。婪尾一杯春已暮，儿曹漫献北堂卮。偕老刚符百十龄，相期白首影随形。无端骨肉分三地，遥比河梁隔两星。莲子房深空见薏，桃花浪急易飘萍。遥知手握牟尼串，犹念金刚般若经。
辛丑三月十七日室人生日有感二首·其一
作者：林则徐
朝代：清

敢将梁案举眉齐，家室苍茫感仳离。度岭芒鞋浑入梦，支床蓬鬓强临歧。剧怜草长莺飞日，正是鸾飘凤泊时。婪尾一杯春已暮，儿曹漫献北堂卮。
辛丑三月十七日室人生日有感二首·其二
作者：林则徐
朝代：清

偕老刚符百十龄，相期白首影随形。无端骨肉分三地，遥比河梁隔两星。莲子房深空见薏，桃花浪急易飘萍。遥知手握牟尼串，犹念金刚般若经。
送叶申芗之官云南富民县联
作者：林则徐
朝代：清
体裁：联

人自玉堂来，吏亦称仙宜不俗；神从金马见，民能使富莫忧贫。
送嶰筠赐环东归二首
作者：林则徐
朝代：清

得脱穹庐似脱围，一鞭先著喜公归。白头到此同休戚，青史凭谁定是非？漫道识途仍骥伏，都从遵渚羡鸿飞。天山古雪成秋水，替浣劳臣短后衣。回首沧溟共泪痕，雷霆雨露总君恩。魂招精卫曾忘死，病起维摩此告存。歧路又歧空有感，客中送客转无言。玉堂应是回翔地，不仅生还入玉门。
送嶰筠赐环东归二首·其一
作者：林则徐
朝代：清

得脱穹庐似脱围，一鞭先著喜公归。白头到此同休戚，青史凭谁定是非？漫道识途仍骥伏，都从遵渚羡鸿飞。天山古雪成秋水，替浣劳臣短后衣。
送嶰筠赐环东归二首·其二
作者：林则徐
朝代：清

回首沧溟共泪痕，雷霆雨露总君恩。魂招精卫曾忘死，病起维摩此告存。歧路又歧空有感，客中送客转无言。玉堂应是回翔地，不仅生还入玉门。
送赵菊言少司寇盛奎还朝次王竹屿都转韵
作者：林则徐
朝代：清

江淮米贵抵兼金，振廪行糜费酌斟。欲辑流亡无善策，苦求刍牧赖同心。嗷鸿集泽皆亲见，鸣凤朝阳愿矢音。暂醉莫辞京口酒，雨丝帆影绿杨阴。
途中大雪
作者：林则徐
朝代：清

积素迷天路渺漫，蹒跚败履独禁寒。埋馀马耳尖仍在，洒到乌头白恐难。空望奇军来李愬，有谁穷巷访袁安。松篁挫抑何从问，缟带银杯满眼看。
金缕曲·寄黄壶舟
作者：林则徐
朝代：清

沦落谁知己？记相逢，一鞭风雪，题襟乌垒。同作羁臣犹间隔，斜月魂消千里。爱尺素，传来双鲤。为道玉壶春买尽，任狂歌，醉卧红山嘴。风劲处，酒鳞起。乌丝阑写清词美。看千行，珠玑流转，光盈蛮纸。苏氏才吟残腊句，瞬见绿阴如水。春去也，人犹居此。褪尽生花江管脱，怕诗人，漫作云泥拟。今昔感，一弹指。
金缕曲·春暮和嶰筠绥定城看花
作者：林则徐
朝代：清

绝塞春犹媚。看芳郊，清漪漾碧，新芜铺翠。一骑穿尘鞭影瘦，夹道绿杨烟腻。听陌上，黄鹂声碎。杏雨梨云纷满树，更频婆，新染朝霞醉。联袂去，漫游戏。谪居权作探花使。忍轻抛，韶光九十，番风廿四。寒玉未消冰岭雪，毳幕偏闻花气。算修了，边城春稧。怨绿愁红成底事，任花开花谢皆天意。休问讯，春归未。
金龙大王庙联
作者：林则徐
朝代：清
体裁：联

南宋溯忠门，香火传来，犹似钱塘江上；东吴恬德水，帆樯驶过，免经铁瓮城头。
陈朴园大令乔枞属题其尊人恭甫前辈《鳌峰载笔图》
作者：林则徐
朝代：清

海内经师叹逝波，乡邦文献苦搜罗。匡刘未竟登曹业，何郑俱休入室戈。神返隐屏生岂偶，编传左海好非阿。者番归访金鳌岫，倍感前型教泽多。
陶然亭联
作者：林则徐
朝代：清
体裁：联

似闻陶令开三径；来与弥陀共一龛。
韩蕲王碑茔享堂联
作者：林则徐
朝代：清
体裁：联

祠庙肃沧浪，更寻来一万字穹碑，新焕岩阿欀桷；威灵震吴越，还认取七百年华表，遥传江上旌旗。
题关滋圃《延龄瑞菊图》
作者：林则徐
朝代：清

一品斑衣捧寿卮，九旬慈母六旬儿。功高靖海长城倚，心切循陔老圃知。浥露英含堂北树，傲霜花艳岭南枝。起居八座君恩问，旌节江东指日移。
题双松山馆二律
作者：林则徐
朝代：清

停车未共长官亲，诗句先惊入眼新。滴露已纫骚客佩，干云合拟大夫身。漫论桂树前头影，要识甘棠著手春。有约归来恣吟啸，冬心话与岁寒人。
题双松山馆二律
作者：林则徐
朝代：清
体裁：七言律诗

署邮特地送秋涛，山馆双虬对影号。倚槛浑忘行役苦，成阴曾费主人劳。徂徕结侣根原固，泰岱分封节并高。知是丁公勤爱护，梦中奚止兆三刀。
题文信国与赵青山两札后
作者：林则徐
朝代：清

公身为国轻生死，绻绻故人尚如此。薄君君之幕僚耳，闻疾乃如疾在己。磨盾手挥书两纸，刀圭欲救膏肓起。行府篝镫遣医视，二卒六夫任所使。棉定奇温覆以被，芝楮五百实其匦。是时景炎岁丙子，冬夜寒风彻肌髓。书驰筼筜八十里，双溪阁下期来止。吁嗟乎！天水皇纲势终靡，一木难支大厦圮。风雨何从庇寒士，薄君薄君长已矣。三百圹砖公所累，崇庆寺前舜卿诔。宿草萧萧成战垒，此札人间独不毁。墨花吐艳云凝紫，再拜薰香庋棐几。欲废一部十七史，朱鸟招魂泪如泚，猎猎酸风满柴市。
题朱久香学使兰花间补读图·其一
作者：林则徐
朝代：清
体裁：七言绝句

黄鹤楼前玉笛吹，梅花如雪驻襜帷。燃藜独理丹铅业，门下何人借一鸱。
题朱久香学使兰花间补读图·其二
作者：林则徐
朝代：清
体裁：七言绝句

西风分手短长亭，水蓼红疏荇叶青。何日名山同展卷，书声还许灶觚听。
题王竹屿都转黄河归棹图
作者：林则徐
朝代：清

事君宜致身，引疾似诡避。要其心迹殊，贤愚讵同致。或憧远役劳，或畏瘠土累。或遭上官怒，或虑吏议至。其名为勇退，其心实巧利。亦有止足怀，投老初衣遂。泉石祇自高，那问经世事。此皆非君伦，君退盖以义。传家裕经术，夙志在用世。治绩越中彰，姓名御屏记。一擢二千石，再擢观风使。河朔黄流长，安澜岁历四。人言君砥柱，允副宣房寄。谁知荩臣心，幽独自难昧。呜呼习移人，其在河堤吏。纵谙三策施，孰诘百端伪。明察疑烦苛，独清亦众忌。和光同其尘，又岂志士志。闻君立河壖，暗洒忧时泪。督役稽刍茭，废食不假寐。以此劳心神，乃梦竖子二。周任训陈力，敢谓可卧冶。亟谋摄卫宜，以作报称地。吏民徒苦留，归榜疾于骑。河心咽清流，嵩少送烟翠。片帆收白门，但有琴书载。老屋余劫灰，小山上丛桂。无田归亦得，奚用江水誓。九重侧席殷，艰难待宏济。讵许卧烟霞，正资振凋瘵。朝出夕拜官，除书破常例。鹾纲重江淮，上关军国计。积疲几沦胥，盘错要利器。前席咨嘉谟，指陈切时弊。权知即真除，匪以汝为试。责效匪在速，谋远庶可继。单车昨南来，先声动怀畏。人皆为君荣，我闻窃心系。防河固良难，煮海讵云易。所赖本清直，兼能运才智。苟当改弦张，断制必刚毅。人情多媕娿，愿勿徇浮议。上策控本原，补救特其次。要知君所为，定与未流异。我昔亦移疾，自分宜放弃。圣慈曲体之，感极但零涕。与君语进退，使我重歔欷。庶持激厉心，十驾勉追骥。
题甘滋苍明经澍所藏陈秋萍老人诗册
作者：林则徐
朝代：清

先生吾父执，泛海几浮沉。垂老艰生计，消忧耐苦吟。传衣得高足，遗墨寄深心。惆怅扁舟侣，情移海上琴。
题秦琴山同年滇华五芝图
作者：林则徐
朝代：清

使导导我滇山麓，珍翠文犀看不足。五芝闻在五华巅，足茧随君蹑幽谷。一芝蹇卧云外峰，四芝采采归筠笼。灵根未许落凡手，合种君门为君有。人问艳说桃李花，君能识拔超烟霞。人间岂少芙蓉怨，君为披寻出尘溷。与君臭味真苔岑，搴芳撷秀同一心。愿芝日共琅玕长，祝芝水作金石音。忆昔仙人种瑶草，十年恐委荒山道。呼龙耕烟鹤守云，苦心调护天为老。凭君拾取贡瑶京，应使仙人笑绝倒。彼隐士兮如可招，我诗欲寄商山皓。
题达诚斋达三榷使诗集即以赠行
作者：林则徐
朝代：清

蛮风蛋雨卷炎疆，蓬阆光阴特地长。横海涛声平鼓角，排山云气下帆樯。通商早薄宏羊计，绥远先除害马方。政暇每闻耽啸咏，罗浮烟树郁苍苍。
驿马行
作者：林则徐
朝代：清

有马有马官所司，绊之欲动不忍骑。骨立皮乾死灰色，哪得控纵施鞭箠。生初岂乏飒爽姿，可怜邮传长奔驰。昨日甫从异县至，至今不得辞缰辔。曾被朝廷豢养恩，筋力虽惫奚敢言。所嗟饥肠辘轳转，只有血泪相和吞。侧闻驾曹重考牧，帑给刍钱廪供菽。可怜虚耗大官粮，尽饱闲人圉人腹。况复马草民所输，征草不已草价俱。厩间槽空食有无，徒以微畜勤县符。吁嗟乎，官道天寒啮霜雪，昔日兰筋今日裂。临风也拟一悲嘶，生命不齐向谁说？君不见，太行神骥盐车驱，立仗无声三品刍。
高阳台·和嶰筠前辈韵
作者：林则徐
朝代：清
体裁：词

玉粟收馀，金丝种后，蕃行别有蛮烟。双管横陈，何人对拥无眠？不知呼吸成滋味，爱挑灯，夜永如年。最堪怜，是一丸泥，捐万缗钱。春雷歘破零丁穴，笑蜃楼气尽，无复灰然。沙角台高，乱帆收向天边。浮槎漫许陪霓节，看澄波，似镜长圆。更应传，绝岛重洋，取次回舷。
节妇郑氏诗
作者：林华昌
朝代：清

凄绝香闱忽折鸾，无端玉树苦摧残。百年心事梦中托，九转肝肠哭后乾。蜀魄夜啼霜月冷，湘魂时绕凤江干。从容一死宁他矢，独挈纲常万古寒。
「会心处不在远」，晋简文语也。余入西圃，有触而作
作者：林占梅
朝代：清

春草借雨力，一雨生最易。数日不窥园，蔓延无隙地。茸茸遍阶除，当足难引避。小童荷锸来，亟亟命芟弃。姑息勿如前，丛生任其炽。势盛欲拔之，甃石胥受累。窗前留不除，茂叔取生意。虽存博爱心，终有滋蔓忌。况夹蒺藜生，何可疏防备。不忍剪伐严，将遂纵横志。转瞬春雷鸣，如指已成臂。庭变荆棘林，非种还为祟。栽梅难发华，放鹤难展翅。斩刈叹已迟，著体皆芒刺。始知妇人仁，不可与成事。姑息祸之媒，优柔害之使。寄语弟侄行，书绅切牢记。如疑未必然，是我曾亲试。种松几树低，种竹成林广。松高岁数寸，一纪未盈丈。何时成老龙，朝夕劳梦想。却言绿筼筜，百竿抽芽上。夜静解箨时，簌簌听幽响。昨日才比肩，今朝已过颡。凌云志气高，遥遥如立仗。隔别三日间，刮目堪企仰。回顾几株松，云霄与土壤。同受雨露滋，其故难明朗。忽然得元奥，理如指诸掌。若问意如何，虚心故易长。凡我为学人，此理真堪仿。
「会心处不在远」，晋简文语也。余入西圃，有触而作·其一
作者：林占梅
朝代：清

春草借雨力，一雨生最易。数日不窥园，蔓延无隙地。茸茸遍阶除，当足难引避。
「会心处不在远」，晋简文语也。余入西圃，有触而作·其三
作者：林占梅
朝代：清

种松几树低，种竹成林广。松高岁数寸，一纪未盈丈。何时成老龙，朝夕劳梦想。却言绿筼筜，百竿抽芽上。夜静解箨时，簌簌听幽响。昨日才比肩，今朝已过颡。凌云志气高，遥遥如立仗。隔别三日间，刮目堪企仰。回顾几株松，云霄与土壤。同受雨露滋，其故难明朗。忽然得元奥，理如指诸掌。若问意如何，虚心故易长。凡我为学人，此理真堪仿。
「会心处不在远」，晋简文语也。余入西圃，有触而作·其二
作者：林占梅
朝代：清

小童荷锸来，亟亟命芟弃。姑息勿如前，丛生任其炽。势盛欲拔之，甃石胥受累。窗前留不除，茂叔取生意。虽存博爱心，终有滋蔓忌。况夹蒺藜生，何可疏防备。不忍剪伐严，将遂纵横志。转瞬春雷鸣，如指已成臂。庭变荆棘林，非种还为祟。栽梅难发华，放鹤难展翅。斩刈叹已迟，著体皆芒刺。始知妇人仁，不可与成事。姑息祸之媒，优柔害之使。寄语弟侄行，书绅切牢记。如疑未必然，是我曾亲试。
丁述庵观察督师剿匪至淡，赋呈
作者：林占梅
朝代：清

横海旌旄驻水滨，临淮壁垒一时新。东瀛建节来儒将，北道输粮作主人。制梃民皆怀旧德，挥戈军定扫妖尘。执殳我愿前驱作，报国酬知敢惜身。
七七苦雨行
作者：林占梅
朝代：清

大造茫茫杳无际，水国春阴真成例。今春气煖日光辉，天宇晶明覆海圻。忽然一夜惊霹雳，惊蛰未到人悚惕。俗传四十九日乌，此语翁媪验历历。漫天匝地苦淋漓，其状若何一数之。微如丝缕骤强弩，大过倾盆小漏卮。日比卵黄壳遮隔，尾肖鳞甲片参差。陌上百花皆落魄，堤前万柳尽颦眉。不履著久前后折，油伞淋多骨肉离。处处茅檐青笠盖，家家苔壁绿蓑披。风似剪刀利何用，云如堆墨笨难移。吾淡由来多阴雨，困人无过今春苦。除却深居简出入，觅食细民畏若虎。岂系娲皇炼未精，石塌天河注下倾。估客货湿愁贸易，农夫种烂废〔耘〕耕。有时搔首仰问天，天何言哉惟默默。回思旱魃□为灾，穿墟伐冢搜之急。即今甚雨正需之，千金燕市求不得。转辗咨嗟叹奈何，世间真个苦人多。夜来愁□滴欲碎，挑灯作此当悲歌。
七星墩即景
作者：林占梅
朝代：清

历尽嵚？路，山坳又水坳。溪桥危驾竹，野屋老编茅。日落鸦争树，云深鸟恋巢。葱茏欣满目，正值夏秋交。
七星墩即景
作者：林占梅
朝代：清
体裁：五言律诗

历尽嵚�路，山坳又水坳。溪桥危驾竹，野屋老编茅。日落鸦争树，云深鸟恋巢。葱茏欣满目，正值夏秋交。
七星墩山村午后散步
作者：林占梅
朝代：清

缓步到林坰，前山入望青。牛羊眠草岸，鹅鸭浴沙汀。老树根为榻，秋萝蔓作亭。晚风来更好，时带野花馨。
三角涌山庄晚眺
作者：林占梅
朝代：清

戍楼络绎似连营，入谷樵歌邪许声。涧水倒悬林杪下，山云斜掠市檐行。岩巅落木秋容瘦，溪上层峦夕照明。独踞胡床空翠里，双峰如揖更生情。
上大姑嵌观音亭，马上口号
作者：林占梅
朝代：清

马头阵阵起浮云，履险临深一径分。急濑横流无定处，顽山乱叠不成文。人争野渡滩将雨，猿啸阴箐昼欲曛。翘首苾刍重拾级，巑岏屹立向溪濆。
上巳日张筵池东轩，邀曾籋云先生、叶松潭广文、内弟黄翼南孝廉暨诸同好诗歌射奕，作修禊韵事
作者：林占梅
朝代：清

满轩佳气袭和融，正值兰亭乐事同。水色浮岚浓淡碧，花颜映日浅深红。当筵有令人三雅，对景无诗我一中。醉后连襟池上步，又随蜂蝶入芳丛。
与内兄黄伟山孝廉园中夜饮醉归
作者：林占梅
朝代：清

把盏怀同放，联吟月已低。更深频剪烛，夜静远闻鸡。笑我顽如石，怜君醉似泥。相将归就寝，扶过竹楼西。
与客谈乾草湖山景偶成
作者：林占梅
朝代：清

瘴重云封密，山高日出迟。岩腰樵径险，岭脊戍楼危。乱树缠长棘，深林叫怪鸱。燐燐多鬼火，隐约夜阑时。
与家卓人考廉论诗
作者：林占梅
朝代：清

生平趣向正无偏，使典驱坟出自然。遣兴不分唐、宋格，耽吟常见性灵篇。呕肝莫漫追长吉，得手何须托惠连。脱去浮词医尽俗，红尘关过始成仙。
与容谈及嵌城妓家风气偶成
作者：林占梅
朝代：清

台郡盛秋娘，相欣马队装。倩妆簪茉莉，款客捧槟榔。最尚巫家鬼，频烧野庙香。尽观花与柳，须待送迎王。
与容谈山东道中事，忆旧作此
作者：林占梅
朝代：清

登车四顾总茫茫，铃铎声中见火光。匝地风霜冲雁阵，漫天尘土过驴纲。琵琶客路歌红袖，林木人家恼白杨。行尽畿南二千里，衾中缩卧类摇床。
与张鉴三封君重话旧事感赠
作者：林占梅
朝代：清

燕翼谋贻老景饶，平居无谄复无骄。家庭德誉原功艺，幕府才名比郤超。廿载时光嗟浪掷，半生交好叹凋寥。不堪重话愁中事，昔日干云气已消。
与越客偶谈风土
作者：林占梅
朝代：清

海甸炎凉旦暮更，随时变态似人情。鱼鳞云绉风将起，鸭卵天开雨乍晴。木叶少从冬里落，禾苗每自腊中生。一般地气分南北，南富槟榔北富橙。
东城感赋
作者：林占梅
朝代：清

扶童閒步上东城，凭眺危栏感慨生。骨肉廿年悲聚散，林园十载话枯荣。山从绿野平边起，水向青陂缺处鸣。景物长存时事改，回头何所不关情。
东篱有感
作者：林占梅
朝代：清

落尽垂杨与绿荷，东篱采菊几回过。花饶晚节姿容淡，人到中年感慨多。愁绪如丝纷束缚，雄心似铁渐销磨。金萱凋落尤增痛，苦向江头痛逝波。
中港待渡
作者：林占梅
朝代：清

归途心怯远，晓夜厌奔驰。马健兼程疾，潮平待渡迟。遥山斜照薄，极浦晚霞移。伫立垂杨下，摇鞭且赋诗。
中港海濒，晓行遇雨
作者：林占梅
朝代：清

晓行多荦确，劳悴欲消魂。远屿浓云没，长空旭日昏。风高帆竞捷，雨急树齐喧。旷野无从避，挥鞭指近村。
中秋夜宴涵镜轩筵中作，并赠荫坡孝廉
作者：林占梅
朝代：清

彩云空际涌冰毬，客主情殷乐事优。撤烛翘观千里色，张筵共赏一轮秋。鸳鸯瓦碧蟾光耀，鹦鹉杯香桂影浮。今夜广寒无限景，羡君曾向此中游。
久旱得雨，霁后周涉园池，乘兴吟示松潭广文
作者：林占梅
朝代：清

一雨新众绿，草木知来苏。荣滋欣满目，密筱连平芜。负耒亲巡历，曲径行萦纡。栽竹补篱落，引泉通园厨。花好当我槛，风凉快我躯。跣足豆棚下，溽暑倏然无。即事多欣赏，歠茗同追呼。人生贵适意，意适情自娱。何必慕富贵，金张与陶朱。匆匆扰扰间，终日奉驰驱。堪嗤世上人，病此心不殊。我慕香山老，到处无嵚？。利禄不营谋，权势不争趋。优悠居里道，歌舞园亭俱。退老乐天年，清福人莫逾。本其能知足，平生多欢愉。历数诗人中，惟公高且孤。举此示同调，岂以我为愚。
久旱得雨，霁后周涉园池，乘兴吟示松潭广文
作者：林占梅
朝代：清
体裁：古风

一雨新众绿，草木知来苏。荣滋欣满目，密筱连平芜。负耒亲巡历，曲径行萦纡。栽竹补篱落，引泉通园厨。花好当我槛，风凉快我躯。跣足豆棚下，溽暑倏然无。即事多欣赏，歠茗同追呼。人生贵适意，意适情自娱。何必慕富贵，金张与陶朱。匆匆扰扰间，终日奉驰驱。堪嗤世上人，病此心不殊。我慕香山老，到处无嵚�。利禄不营谋，权势不争趋。优悠居里道，歌舞园亭俱。退老乐天年，清福人莫逾。本其能知足，平生多欢愉。历数诗人中，惟公高且孤。举此示同调，岂以我为愚。
乌眉崎遇雨
作者：林占梅
朝代：清

汗多衣褦襶，峻岭道崔嵬。酷日蒸雷出，奔云挟雨来。沟渠鸣急水，野径绝纤埃。顷刻旋开霁，斜阳照路隈。
乙丑除夕团圆歌
作者：林占梅
朝代：清

去年除夕时，淡北羁栖日。只隔百里程，归难如有失。磨蠍坐身宫，二竖重遘疾。愁病复伶仃，苦况忍复述。今年除夕时，团圆慰胸臆。子侄随弟昆，长幼相领率。？马及乘舆，轧轧北城出。荐祖礼云周，酬神仪既毕。旁晚乍归来，欢哗闻内室。内室谒慈帏，致词颂安吉。慈帏双眼枯，阿谁不能悉。举家叩贺来，逐一名字叱。荆人复贺予，肃然见妇德。犹子女与儿，再拜立盈侧。分与压岁钱，并戒毋荡佚。阿期年差长，垂侍状笃实。牛儿襁褓中，啜乳无休息。以手鸣呜之，带笑睡甜黑。花儿学步趋，攀援绕我膝。赋性颇聪颖，青睛如点漆。见予著宫袍，掀玩呼唧唧。不独羡他人，兼且誇己饰。满堂百十人，一一咸能识。戏弟唤爷娘，喧腾不停刻。老牛舐犊怀，岂予独见惑。团饮坐围炉，宴酣弛酒律。羯鼓动摧花，觞政如鬼蜮。赌谜并猜枚，各炫所长力。上者给朱提，次者分笔墨。胜者足矜誇，负者亦悚恧。男爵背「少仪」，女使诵「内则」。啾嘈杂火爆，轰雷来莫测。耄者犹未闻，怯者两耳塞。大仆方逞能，小婢多逃匿。一堂哄笑声，四座欣悦色。和睦家之肥，何暇论饮食。人生重团圆，半世求不得。兹夜骨肉亲，其馀焉敢必。大笑视荆人，此乐可云极。
乙丑除夕团圆歌
作者：林占梅
朝代：清
体裁：古风

去年除夕时，淡北羁栖日。只隔百里程，归难如有失。磨蠍坐身宫，二竖重遘疾。愁病复伶仃，苦况忍复述。今年除夕时，团圆慰胸臆。子侄随弟昆，长幼相领率。�马及乘舆，轧轧北城出。荐祖礼云周，酬神仪既毕。旁晚乍归来，欢哗闻内室。内室谒慈帏，致词颂安吉。慈帏双眼枯，阿谁不能悉。举家叩贺来，逐一名字叱。荆人复贺予，肃然见妇德。犹子女与儿，再拜立盈侧。分与压岁钱，并戒毋荡佚。阿期年差长，垂侍状笃实。牛儿襁褓中，啜乳无休息。以手鸣呜之，带笑睡甜黑。花儿学步趋，攀援绕我膝。赋性颇聪颖，青睛如点漆。见予著宫袍，掀玩呼唧唧。不独羡他人，兼且誇己饰。满堂百十人，一一咸能识。戏弟唤爷娘，喧腾不停刻。老牛舐犊怀，岂予独见惑。团饮坐围炉，宴酣弛酒律。羯鼓动摧花，觞政如鬼蜮。赌谜并猜枚，各炫所长力。上者给朱提，次者分笔墨。胜者足矜誇，负者亦悚恧。男爵背「少仪」，女使诵「内则」。啾嘈杂火爆，轰雷来莫测。耄者犹未闻，怯者两耳塞。大仆方逞能，小婢多逃匿。一堂哄笑声，四座欣悦色。和睦家之肥，何暇论饮食。人生重团圆，半世求不得。兹夜骨肉亲，其馀焉敢必。大笑视荆人，此乐可云极。
九日偕叶松潭广文、陈性初茂才土地公坑登高即事
作者：林占梅
朝代：清

携朋得得共登临，无数啼禽竞好音。路转板桥重拾级，羊肠径绕白云深。危岩万仞瞰平阿，海甸秋清气候和。一带云林环雉堞，望中城阙失嵬峨。回首儿时一刹那，雪泥鸿爪渐消磨。构亭亲友今何在，独对西风起浩歌。乱插山花枕石眠，敢将落帽慕前贤。醉来不管牛童笑，狂态随他到处传。长啸临风醉半醒，狂歌唱与座宾听。此游不亚神仙乐，直把山亭作幔亭。题罢新诗兴未休，一声「去也」唱清讴。山灵若不嫌奴放，携酒明朝订再游。
九日偕叶松潭广文、陈性初茂才土地公坑登高即事·其一
作者：林占梅
朝代：清

携朋得得共登临，无数啼禽竞好音。路转板桥重拾级，羊肠径绕白云深。
九日偕叶松潭广文、陈性初茂才土地公坑登高即事·其三
作者：林占梅
朝代：清

回首儿时一刹那，雪泥鸿爪渐消磨。构亭亲友今何在，独对西风起浩歌。
九日偕叶松潭广文、陈性初茂才土地公坑登高即事·其二
作者：林占梅
朝代：清

危岩万仞瞰平阿，海甸秋清气候和。一带云林环雉堞，望中城阙失嵬峨。
九日偕叶松潭广文、陈性初茂才土地公坑登高即事·其五
作者：林占梅
朝代：清

长啸临风醉半醒，狂歌唱与座宾听。此游不亚神仙乐，直把山亭作幔亭。
九日偕叶松潭广文、陈性初茂才土地公坑登高即事·其六
作者：林占梅
朝代：清

题罢新诗兴未休，一声「去也」唱清讴。山灵若不嫌奴放，携酒明朝订再游。
九日偕叶松潭广文、陈性初茂才土地公坑登高即事·其四
作者：林占梅
朝代：清

乱插山花枕石眠，敢将落帽慕前贤。醉来不管牛童笑，狂态随他到处传。
九芎林庄晚归即景
作者：林占梅
朝代：清

人影西斜暮色微，萧条满目思依依。漫空云作糊涂态，撼树风施跋扈威。岭背林喧寒鹊噪，溪头水急晚潮归。回途倍觉阴霾甚，山市家家昼掩扉。
书叹
作者：林占梅
朝代：清

半世支离愧此生，咨嗟尽日困愁城。交情碌碌少知己，歧路迢迢几失声。拨乱有心遭嫉谤，敛财无术懒逢迎。小园能否容肥遁，愿藉村歌颂太平。非武非文疣累同，经年跃马愧从戎。毁家不作宏微计，策杖难追邓禹踪。戚戚襟怀伤永日，堂堂旗鼓想英风。丈夫快意昆崙夜，未歇笙歌已立功。连朝咄咄自书空，蠖屈胡能气若虹。望重筹谋方有济，权轻韬略总无功。云山何处堪栖隐，海甸于今尚扰戎。回忆去年当此日，堕鸢跕跕炎蒸中。成败由天岂易知，悠悠浩劫孰能移。枕戈待旦眠难稳，运饷量沙势不支。制胜何曾胸有竹，担忧徒见鬓成丝。相如已去廉颇老，将帅中原少白眉。
书叹
作者：林占梅
朝代：清

寇起萑苻叹蔓延，即今海甸尽骚然。征途处处生荆棘，战地家家废陌阡。浪巨农曾空菽粟，兵多灶又起风烟。堪嗟百里膏腴地，数载纷纷尽变迁。
书叹
作者：林占梅
朝代：清

惹恨牵愁总不禁，秋霜两鬓渐相侵。仰人事少垂青眼，娱己诗多写素心。半世诗书閒岁月，百弓园墅小山林。何时得脱维摩疾，第四禅天行始深。
书叹
作者：林占梅
朝代：清

每从畴昔溯交亲，落落平生总率真。至道堪师甘进履，善言可法即书绅。幽怀已作忘情客，潜养宁为守默人。射影频频灾害并，忏除何处问前因。落拓山居志本微，形骸复自笑痴肥。不登科目才何用，他进功名愿已违。毕世空题司马柱，昔年常闭稚圭扉。即今故我林泉曲，抱瓮携锄学息机。
书叹
作者：林占梅
朝代：清

茫茫世事可如何，一瞬流光卅载过。座上献酬先达减，樽前谈笑少年多。巅毛渐改伤劳悴，髀肉閒消痛抚摩。窃赖家园风月足，勿教对酒不赓歌。
书叹
作者：林占梅
朝代：清

落寞栖迟愧壮猷，凌烟事业已潜休。持家苦被宏徵笑，无位甘凭邓禹羞。赖有园林容懒拙，聊将讽咏遣烦忧。胸中不尽佳山水，何日匡庐快浪游。
书叹
作者：林占梅
朝代：清

陵谷无常叹若何，可怜陆海遍扬波。秋风客路行人少，落日荒郊战骨多。阅事十年频俯仰，壮怀半世付悲歌。迁延岁月师将老，杀贼曾无唤过河。
书叹·其一
作者：林占梅
朝代：清

半世支离愧此生，咨嗟尽日困愁城。交情碌碌少知己，歧路迢迢几失声。拨乱有心遭嫉谤，敛财无术懒逢迎。小园能否容肥遁，愿藉村歌颂太平。
书叹·其一
作者：林占梅
朝代：清

每从畴昔溯交亲，落落平生总率真。至道堪师甘进履，善言可法即书绅。幽怀已作忘情客，潜养宁为守默人。射影频频灾害并，忏除何处问前因。
书叹·其三
作者：林占梅
朝代：清

连朝咄咄自书空，蠖屈胡能气若虹。望重筹谋方有济，权轻韬略总无功。云山何处堪栖隐，海甸于今尚扰戎。回忆去年当此日，堕鸢跕跕炎蒸中。
书叹·其二
作者：林占梅
朝代：清

落拓山居志本微，形骸复自笑痴肥。不登科目才何用，他进功名愿已违。毕世空题司马柱，昔年常闭稚圭扉。即今故我林泉曲，抱瓮携锄学息机。
书叹·其二
作者：林占梅
朝代：清

非武非文疣累同，经年跃马愧从戎。毁家不作宏微计，策杖难追邓禹踪。戚戚襟怀伤永日，堂堂旗鼓想英风。丈夫快意昆崙夜，未歇笙歌已立功。
书叹·其四
作者：林占梅
朝代：清

成败由天岂易知，悠悠浩劫孰能移。枕戈待旦眠难稳，运饷量沙势不支。制胜何曾胸有竹，担忧徒见鬓成丝。相如已去廉颇老，将帅中原少白眉。
书叹四首
作者：林占梅
朝代：清

阳乌虚掷叹如梭，冷煖年来遍历过。谄笑夏蛙多病客，浮华春梦付村婆。刀能绕指经锤鍊，镜到明心费濯磨。须把翟公为炯戒，门前方免见张罗。气数茫茫未可知，生平得失每猜疑。功轻每愧邀恩重，娶早翻伤抱子迟。岸柳易高先落叶，岩松难长后凋枝。但看树木犹如此，造物何曾有所私。雌黄轻肆祸之根，守口如瓶舌且扪。雅量面甘师德唾，恃才命不祢衡存。欲舒积懑唯长啸，纵有微词敢大言。棒喝从兹知猛省，幽□日日闭柴门。呼马呼牛任毁誉，但期无愧在閒居。四愁平子吟堪拟，三乐荣公叹不如。早岁凋残伤骨肉，中年陶写赖琴书。读终常向幽篁里，一道清风百虑除。
书叹四首·其一
作者：林占梅
朝代：清

阳乌虚掷叹如梭，冷煖年来遍历过。谄笑夏蛙多病客，浮华春梦付村婆。刀能绕指经锤鍊，镜到明心费濯磨。须把翟公为炯戒，门前方免见张罗。
书叹四首·其三
作者：林占梅
朝代：清

雌黄轻肆祸之根，守口如瓶舌且扪。雅量面甘师德唾，恃才命不祢衡存。欲舒积懑唯长啸，纵有微词敢大言。棒喝从兹知猛省，幽□日日闭柴门。
书叹四首·其二
作者：林占梅
朝代：清

气数茫茫未可知，生平得失每猜疑。功轻每愧邀恩重，娶早翻伤抱子迟。岸柳易高先落叶，岩松难长后凋枝。但看树木犹如此，造物何曾有所私。
书叹四首·其四
作者：林占梅
朝代：清

呼马呼牛任毁誉，但期无愧在閒居。四愁平子吟堪拟，三乐荣公叹不如。早岁凋残伤骨肉，中年陶写赖琴书。读终常向幽篁里，一道清风百虑除。
书感
作者：林占梅
朝代：清

严冬风雨急，恻恻自怜予。骨肉雕残后，乡邻丧乱馀。霜寒悲雁阵，路梗绝鱼书。百感真交集，宵长气莫舒。海陬方遘乱，淮上久遭兵。烽燧连天起，鸱鸮匝地横。庙谟宁失策，臣力少乾城。拔剑闻鸡舞，悲歌涕泪倾。